c: text/html

text:
25.10.2017
Türkmenistanyň Prezidenti Gurbanguly Berdimuhamedow Ministrler Kabinetiniň şanly baýramçylygyň öňüsyrasyndaky giňişleýin mejlisini geçirdi. Mejlisde döwlet durmuşyna degişli birnäçe möhüm meselelere garaldy. Oňa Mejlisiň wekilleri, welaýatlaryň, şäherleriň we etraplaryň häkimleri, ýurdumyzyň diplomatlary, ýokary okuw mekdepleriniň rektorlary, gazetleriň we žurnallaryň redaktorlary we beýleki ýolbaşçylar çagyryldy.
Mejlisiň gün tertibine geçmezden öň, milli Liderimiz Berkarar Watanymyzyň baş baýramynyň – Türkmenistanyň Garaşsyzlyk gününiň ýetip gelýändigini belledi. Şöhratly taryhy gahrymançylyga beslenen merdana halkymyzyň özbaşdak, Garaşsyz döwlet baradaky asyrlarboýy edip gelen arzuwy 1991-nji ýylyň 27-nji oktýabrynda doly hasyl bolup, Garaşsyz Türkmen döwleti emele geldi.
Garaşsyzlyk mähriban halkymyzyň milli buýsanjydyr. Berkarar döwletimiziň mizemezliginiň, il-günümiziň agzybirliginiň we abadançylygynyň binýadydyr diýip, hormatly Prezidentimiz Gurbanguly Berdimuhamedow nygtady.
Merdana halkymyz Garaşsyzlyk baýramyna berkararlygyň we bagtyýarlygyň beýik baýramy hökmünde aýratyn sarpa goýýar diýip, döwlet Baştutanymyz sözüni dowam etdi. Sebäbi, taryh üçin gysga döwrüň içinde merdana halkymyzyň yhlasly we tutanýerli zähmeti bilen Garaşsyz Türkmenistan asyrlara barabar ýol geçip, dünýäniň kuwwatly we durnukly ösýän, düýbünden özgeren döwletleriniň birine öwrüldi.
Garaşsyzlyk ýyllarynda ata Watanymyz syýasy, ykdysady we medeni ugurlarda uly üstünlikleri gazandy. Bitarap döwletimiziň halkara abraýy hem yzygiderli ýokarlanýar. Bu gün Garaşsyz, hemişelik Bitarap Türkmenistan sebitde ylalaşdyryjy, emele gelen döwletara meselelerini parahatçylykly, syýasy-diplomatik ýollar bilen çözmegi teklip edýän döwlet hökmünde giňden tanalýar. Umumadamzat bähbitlerine, ählumumy parahatçylygyň, abadançylygyň hem-de ösüşiň hatyrasyna örän möhüm başlangyçlary öňe sürüp, bu başlangyçlary durmuşa geçirmäge işjeň gatnaşýar diýip, milli Liderimiz nygtady.
Hormatly Prezidentimiz Gurbanguly Berdimuhamedow bular barada aýtmak bilen, Garaşsyzlyk we Bitaraplyk ýoly bilen ynamly öňe barýan ata Watanymyzyň we bagtyýar halkymyzyň geljeginiň mundan-da nurana boljakdygyna, ösüşleriň täze belentliklerine çykjakdygyna ynam bildirdi.
Döwlet Baştutanymyz mejlise gatnaşyjylary we olaryň üsti bilen ýurdumyzyň ähli halkyny Bitarap Watanymyzyň Garaşsyzlygynyň 26 ýyllyk baýramy bilen tüýs ýürekden gutlap, hemmelere berk jan saglyk, maşgala abadançylygyny, asuda we bagtyýar durmuş arzuw etdi. Ösüşleriň belentliklerine tarap bedew bady bilen öňe barýan Garaşsyz, Bitarap Watanymyz mundan beýläk-de gülläp össün.
Mejlisiň dowamynda milli Liderimiz zähmetde we gullukda tapawutlanyp, oňat netijeler gazanan raýatlarymyzy Türkmenistanyň Garaşsyzlygynyň 26 ýyllyk baýramy mynasybetli döwlet sylaglary bilen sylaglamak, şeýle hem hukuk goraýjy we harby edaralaryň gullukçylaryna nobatdaky harby atlary dakmak hakyndaky birnäçe resminama gol çekdi.
Hormatly Prezidentimiz Gurbanguly Berdimuhamedow Mejlisiň Başlygyna hem-de wise-premýerlere ýüzlenip, ähli sylaglanan adamlara mynasyp bolan döwlet sylaglaryny şöhratly senäniň öňüsyrasynda, 26-njy oktýabrda dabaraly ýagdaýda gowşurmagy tabşyrdy. Döwlet howpsuzlyk geňeşiniň sekretaryna, goranmak ministrine sylaga mynasyp bolan harby gullukçylara sylaglaryny harby ýörişden soň, «Halk hakydasy» ýadygärlikler toplumynda dabaraly ýagdaýda gowşurmak tabşyryldy.
Soňra döwlet Baştutanymyz jenaýat edendikleri üçin iş kesilen we eden etmişlerine ökünip, ak ýürekden toba gelen raýatlarymyzyň uly baýramlarymyzyň öňýanynda günäsiniň geçilýändigini, beýik ata-babalarymyzyň rehimdarlyk we ynsanperwerlik ýörelgelerinden ugur alyp, olary jeza çekmekden boşatmak ýaly sahawatly çäreleriň yzygiderli geçirilip durýandygyny aýtdy.
Şunuň bilen baglylykda, milli Liderimiz Döwlet howpsuzlyk geňeşiniň sekretary, goranmak ministri, Türkmenistanyň Prezidentiniň ýanyndaky Raýatlyk we günä geçmek meseleleri boýunça teklipleri taýýarlamak baradaky toparyň başlygy Ý.Berdiýewe söz berdi. Ol jenaýat edendikleri üçin iş kesilen raýatlaryň Türkmenistanyň Garaşsyzlyk güni mynasybetli günäsini geçmek boýunça bu Toparyň geçiren işleri hem-de degişli Permanyň taslamasy barada hasabat berdi.
Hormatly Prezidentimiz Gurbanguly Berdimuhamedow iş kesilen 1636 raýatymyzyň, şeýle hem daşary ýurt raýatlarynyň birnäçesiniň Türkmenistanyň Garaşsyzlygynyň 26 ýyllyk baýramy mynasybetli günäsini geçmek baradaky Permana gol çekip, Döwlet howpsuzlyk geňeşiniň sekretary, goranmak ministri Ý.Berdiýewe hukuk goraýjy edaralaryň ýolbaşçylary bilen bilelikde günäsi geçilen adamlaryň ählisini tussaglykdan boşadyp, olaryň ýakyn wagtda öz öýlerine, maşgala agzalarynyň arasyna barar ýaly, ähli zerur işleri geçirmegi tabşyrdy.
Biz günä geçmek çäresini geçirmek bilen, eden etmişlerine ökünip, toba gelen adamlara öz günälerini halal zähmetleri bilen ýuwup, ýurdumyzyň ösüşine işjeň gatnaşmaklary üçin mümkinçilik döredýäris diýip, milli Liderimiz nygtady. Döwlet Baştutanymyz welaýatlaryň, etraplaryň we şäherleriň häkimlerine, şeýle hem beýleki ýolbaşçylara günäsi geçilen adamlary iş bilen üpjün etmek boýunça zerur çäreleri görmegi tabşyrdy. Hormatly Prezidentimiz günäsi geçilen adamlara bolsa, yhlasly zähmet çekip, ýurdumyzda amala aşyrylýan giň gerimli işlere öz goşantlaryny goşmaklaryny, eziz Watanymyza ak ýürekden hyzmat edip, halal zähmetiň hözirini görüp ýaşamaklaryny arzuw etdi.
Hormatly Prezidentimiz mejlsiiň gün tertibine geçip, Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer ministrlikde alnyp barylýan işler, Türkmenistan bilen BMG-niň Söwda we ösüş boýunça Konferensiýasynyň (UNCTAD) arasynda hyzmatdaşlygy pugtalandyrmak boýunça görülýän çäreler barada hasabat berdi.
Bitarap Türkmenistan Birleşen Milletler Guramasy bilen strategiki hyzmatdaşlyga ygrarly bolmak bilen, onuň ýöriteleşdirilen edaralary bilen netijeli gatnaşyklary yzygerli ösdürýär. Şunuň bilen baglylykda, UNCTAD bilen netijeli gatnaşyklara aýratyn üns berilýär.
BMG-niň Söwda we ösüş boýunça Konferensiýasy 1964-nji ýylda döredildi. 194 döwlet onuň agzasy bolup durýar, şeýle hem halkara guramalarynyň 114-si bu guramanyň işine synçy hökmünde gatnaşýar. Bu düzüm BMG-niň söwda we ösüş, maliýe, tehnologiýa, maýa goýum meseleleri babatda toplumlaýyn işleri alyp barýan utgaşdyryjy edarasydyr.
Şeýle hem UNCTAD-nyň BMG-niň ösüş maksatlary üçin ylym we tehnika Komissiýasy bilen ýakyn hyzmatdaşlyk edýändigi bellenildi. Mälim bolşy ýaly, Türkmenistan bu Komissiýanyň agzalaryna 2017-2020-nji ýyllar üçin biragyzdan saýlanyldy.
Ýurdumyzyň hem-de UNCTAD-nyň arasyndaky hyzmatdaşlykda taraplaryň resmi wekilleriniň derejesindäki duşuşyklara aýratyn ähmiýet berilýär. Mundan başga-da, UNCTAD Türkmenistanyň degişli döwlet edaralarynyň gatnaşmagynda ýurdumyzda yzygiderli okuw maslahatlaryny geçirýär.
Milli Liderimiziň Kararyna laýyklykda, daşary söwda gatnaşyklarynyň netijeliligini ýokarlandyrmak we bu babatda gümrük gullugynyň işini kämilleşdirmek maksady bilen, Türkmenistanyň Döwlet gümrük gullugy bilen UNCTAD-nyň arasynda “ASYCUDA World” atly utgaşdyrylan gümrük maglumat ulgamyny ornaşdyrmak boýunça tehniki hyzmatdaşlyk etmek barada taslamalaýyn Ylalaşyga gol çekildi. Häzirki wagtda bu resminama iş ýüzünde amala aşyrylýar.
UNCTAD bilen hyzmatdaşlygy mundan beýläk-de has-da ösdürmek üçin Daşary işler ministrligi tarapyndan gatnaşyklaryň ileri tutulýan ugurlary boýunça hyzmatdaşlyk etmek hakyndaky Ähtnamanyň taslamasy taýýarlanyldy. Häzirki wagtda oňa taraplar garadylar we ylalaşdylar. Şunuň bilen baglylykda, wise-premýer, daşary işler ministri döwlet Baştutanymyza Türkmenistanyň Hökümetiniň adyndan bu resminama gol çekmäge rugsat bermek haýyşy bilen ýüzlendi.
Hormatly Prezidentimiz Gurbanguly Berdimuhamedow hasabaty diňläp, oňyn Bitaraplyk, parahatçylyk söýüjilik hem-de giň halkara hyzmatldaşlyk ýörelgelerine esaslanýan daşary syýasy ugry durmuşa geçirmek bilen, ýurdumyzyň Birleşen Milletler Guramasy hem-de onuň iri düzümleri, şol sanda BMG-niň Söwda we ösüş boýunça Konferensiýasy bilen gatnaşyklara aýratyn ähmiýet berýändigini belledi.
Türkmenistan özara bähbitli sebit we ählumumy hyzmatdaşlyk meselelerinde, şol sanda söwda-ykdysady ulgamdaky gatnaşyklarda işjeň orny eýeläp, ählumumy durnukly ösüşi üpjün etmäge degişli möhüm wezipeleriň sazlaşykly çözgüdini işläp taýýarlamak üçin özüniň oňyn tejribesini hem-de kuwwatyny hödürlemäge taýýardyr.
Milli Liderimiz Ähtnamanyň taýýarlanan taslamasyny makullap, degişli Buýruga gol çekdi hem-de wise-premýere, daşary işler ministrine UNCTAD bilen ýola goýlan netijeli gatnaşyklary mundan beýläk-de pugtalandyrmak boýunça tabşyryklary berdi.
Ministrler Kabinetiniň Başlygynyň orunbasary G.Myradow gözegçilik edýän ministrliklerinde we pudak edaralarynda alnyp barylýan işleriň ýagdaýy, şeýle hem milli manadyň dolanyşyga girizilmeginiň 24 ýyllyk senesine görülýän taýýarlyk barada hasabat berdi. Wise-premýeriň belleýşi ýaly, şu ýylyň 1-nji noýabrynda şanly sene mynasybeili ylmy-amaly maslahat geçirmek meýilleşdirilýär. Onda garaşsyzlyk ýyllary içinde bank ulgamynyň ösüşi, hormatly Prezidentimiz Gurbanguly Berdimuhamedowyň ýolbaşçylygynda ykdysadyýetde gazanylan üsütünlikler, pul-karz syýasatynyň möhüm ugurlary, milli manadymyzyň durnuklylygyny üpjün etmek boýunça amala aşyrylýan çäreler hakynda çykyşlar bolar.
Milli Liderimiz hasabaty diňläp, 1993-nji ýylyň 1-nji noýabrynda döwlet walýutasynyň ulanlyşa girizilmeginiň Türkmenistanyň Garaşsyzylygynyň ýolundaky möhüm ädime öwrülendigini we ýurdumyzyň özygtyýarly hem-de halkara bileleşiginiň doly hukukly agzasy hökmünde ykrar edilendigini aňladýandygyny belledi. Şu ýyllaryň içinde türkmen manady diňe bir milli buýsanjymyz bolman, eýsem, ol durmuş-ykdysady ösüşiň belent sepgitlerine ýetmekde wajyp orun eýeledi.
Hormatly Prezidentimiz döwletimiz pul syýasatyny yzygiderli kämilleşdirmäge, halk hojalygy toplumynyň önümçiligine we eksport ugurly pudaklaryna maliýe goldawuny bermäge, dünýäniň iri maliýe guramalary bilen netijeli gatnaşyklary berkitmäge, ulgamyň kanunçylyk binýadyny döwrebaplaşdyrmaga we bank işine täzeçil tehnologiýalary giňden ornaşdyrmaga mundan beýläk-de üns berjekdigini aýtdy. Hormatly Prezidentimiz Gurbanguly Berdimuhamedow öňde boljak maslahaty ýokary guramaçylyk derejesinde geçirmek üçin ähli zerur çäreleriň görülmelidigine ünsi çekip, wise-premýere bu babatda anyk tabşyryklary berdi.
Soňra Ministrler Kabinetiniň Başlygynyň orunbasary A.Garajaýew şu ýylyň noýabr aýynda geçiriljek medeni çäreleriň, şol sanda Hasyl toýy mynasybetli guraljak dabaralaryň taýýarlyk derejesi hem-de medeni-durmuş maksatly binalary açyp ulanmaga bermegiň tertibi hakynda hasabat berdi.
Hasabatda noýabr aýynda paýtagtymyzda we ýurdumyzyň welaýatlarynda döredijilik duşuşyklaryny, maslahatlary, sergileri, sungat ussatlarynyň çykyşlaryny, şol sanda döwlet Baştutanymyzyň “Türkmenistan –Beýik Ýüpek ýolunyň ýüregi” atly täze kitaby esasynda meýilleşdirilen çäreleri guramagyň göz öňünde tutulýandygy bellenildi.
Halkara pudaklaýyn sergiler we maslahatlar, Türkmenistanyň Ýaponiýadaky Medeniýet günleri, Özbegistan Respublikasynyň we Rumyniýanyň ýurdumyzdaky Medeniýet günleri boýunça guraljak çäreler barada habar berildi.
Hormatly Prezidentimiz Gurbanguly Berdimuhamedow hasabaty diňläp, Türkmenistanda hem-de daşary ýurtlarda guralýan medeni-köpçülikleýin çärelerde we halkara döredijilik duşuşyklarynda milli sungatymyzyň köp öwüşginliligi hem-de baý medeni mirasymyzyň öz beýanyny tapmalydygyny belledi.
Döwlet Baştutanymyz döredijilik işgärleriniň ýokary ussatlygy bilen milli medeniýetimiziň mundan beýläk-de ösdürilmegini, dünýäde türkmen halkynyň ruhy mirasynyň giňden wagyz edilmegini, dost-doganlyk gatnaşyklarynyň pugtalandyrylmagyna hem-de Garaşsyz, hemişelik Bitarap türkmen döwletiniň dünýä bileleşigi bilen köp ugurly hyzmatdaşlygynyň giňeldilmegine ýardam edýän möhüm çäreleriň ýokary guramaçylyk derejesiniň üpjün edilmelidigine ünsi çekip, bu babatda wise-premýere anyk tabşyryklary berdi.
Ministrler Kabinetiniň Başlygynyň orunbasary S.Toýlyýew 9-10-njy noýabrda Türkmenistanyň Söwda-senagat edarasynyň binasynda geçirilmegi meýilleşdirilýän “Bilim we sport Berkarar döwletimiziň bagtyýarlyk döwründe” atly Halkara sergisine hem-de ylmy maslahatyna görülýän taýýarlyk işleri barada hasabat berdi.
Ýurdumyzda işleýän halkara guramalarynyň, bilim ulgamynda dünýä belli kompýuter we interaktiw tehnikasyny, lingafon enjamlaryny, mekdep mebellerini, okuw-görkezme esbaplaryny, barlaghana enjamlaryny öndürýän hem-de olaryň programma üpjünçiligini taýýarlaýan, sport eşiklerini we esbaplaryny öndürýän kompaniýalaryň 30-a golaýy bu halkara sergisine hem-de ylmy maslahatyna gatnaşmaga isleg bildirdiler. Türkmenistana forumda ýokary okuw mekdepleriň, öňdebaryjy bilim we sport edaralarynyň, beýleki ugurdaş hususy kärhanalaryň ýolbaşçylary wekilçilik eder.
Ylmy maslahata 27 ýurtdan alymlar gatnaşar. Olaryň hatarynda ýolbaşçylar, ylymlaryň doktorlary we daşary ýurtlaryň ýokary okuw mekdepleriniň professorlary bar.
Hormatly Prezidentimiz Gurbanguly Berdimuhamedow ylmyň, önümçiligiň we bilimiň arasyndaky gatnaşyklaryň ösdürilmeginiň anyk ugurlar boýunça hünäre gözükdirilmegine aýratyn üns berilmeginiň zerurdygyny belledi. Şahsyýetiň sazlaşykly we hemmetaraplaýyn ösdürilmegine gönükdirilen okatmagyň täze usullaryny we tehnologiýalaryny has giňden ornaşdyrmak, bilimiň usulyýet binýadyny kämilleşdirmek zerurdyr.
Milli Liderimiz bu halkara forumynyň öňünde durýan esasy wezipeleri häsiýetlendirip, onuň işiniň ähli tapgyrlarda okatmagyň döwrüň talabyna laýyklykda, öňdebaryjy täzeçillik esasynda guralmagyna ýardam bermelidigini aýdyp, wise-premýere bu Halkara sergisini we maslahatyny ýokary guramaçylyk derejesinde guramagy üpjün etmek barada anyk görkezmeleri berdi.
Ministrler Kabinetiniň Başlygynyň orunbasary M.Babaýew ýangyç-energetika toplumynyň pudaklarynda alnyp barylýan işleriň ýagdaýy, nebiti we gazy çykarmak boýunça maýa goýum taslamalarynyň durmuşa geçirilişi hem-de bu pudakda daşary ýurtly hyzmatdaşlar bilen ýola goýulýan gatnaşyklar barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, nebitgaz senagatyny ösdürmek boýunça alnyp barylýan işleriň netijeliligini ýokarlandyrmak babatda wise-premýere birnäçe anyk tabşyryklary berdi.
Milli Liderimiziň belleýşi ýaly, nebiti we gazy gaýtadan işlemekden alynýan önümleriň möçberleriniň ýokarlandyrylmagyna, şeýle hem pudaga maýa goýumlary çekmegiň işjeňleşdirilmegine möhüm ähmiýet berilmelidir.
Döwlet Baştutanymyz ýurdumyzyň ägirt uly uglewodorod kuwwatyny doly durmuşa geçirmäge, öňdebaryjy täzeçil tehnologiýalaryň, ylmy-tehniki işläp taýýarlamalaryň esasynda ýurdumyzyň ýangyç-energetika toplumynyň döwrebaplaşdyrylmagyna hem-de köpugurly esasda ösdürilmegine gönükdirilen maksatnamalary durmuşa geçirmek üçin zerur çäreleri görmek barada wise-premýere birnäçe anyk görkezmeleri berdi.
Ministrler Kabinetiniň Başlygynyň orunbasary M.Aýdogdyýew gözegçilik edýän senagat toplumynyň pudaklaryndaky işleriň ýagdaýy, milli elektron senagatyny ösdürmek hem-de bu ulgamda döredilýän kärhanalaryň netijeli işlerini üpjün etmek boýunça geçirilýän çäreler barada hasabat berdi.
Wise-premýer döwlet Baştutanymyzyň elektrik energiýasynyň sarp edilişini hasaplaýjy enjamlaryň çykarylmagyna gönükdirilen daşyry ýurtlardan getirilýän harytlaryň ornuny tutýan kiçi önümçilikleriniň işini ýola goýmak boýunça ozal beren tabşyryklarynyň ýerine ýetirilişi barada habar berdi.
Ýurdumyzyň ykdysady strategiýasy senagat pudaklarynyň durnukly, innowasion ösüşine, bazar gatnaşyklary şertlerinde bäsdeşlige ukyplylygynyň ýokary derejesine ýetilmegine gönükdirilendir, munuň özi ýerli senagat harytlarynyň dünýä bazaryndaky ornunyň pugtalandyrylmagy üçin zerur şert bolup durýar diýip, milli Liderimiz belledi.
Döwlet Baştutanymyz Türkmenistanda dürli görnüşli elektron enjamlaryny öndürýän kärhanalary döretmegiň Döwlet maksatnamasynda kesgitlenilen wezipeleri üstünlikli ýerine ýetirmek üçin şolaryň diňe bir ýokary tehnologiýaly serişde we energiýa tygşytlaýjy enjamlar bilen üpjün edilmän, eýsem, bu ulgamda häzirki zaman tehnologiýalarynyň ornaşdyrylmagynyň, degişli ýokary derejeli hünärmenleriň taýýarlanylmagynyň üpjün edilmeginiň göz öňünde tutulmagynyň möhümdigini belledi.
Milli Liderimiz ýurdumyzda içerki bazar üçin ýokary hilli elektrotehniki enjamlaryň önümçiliginiň ýola goýulmagynyň bu ugurda daşary ýurtlardan getirilýän harytlaryň möçberlerini azaltmaga mümkinçilik berjekdigini, ilaty isleg bildirilýän harytlar bilen üpjün etmäge şert döretjekdigini nygtap, wise-premýere bu ugurda alnyp barylýan işleri çaltlandyrmak boýunça ähli zerur çäreleri görmegi tabşyrdy.
Soňra Ministrler Kabinetiniň Başlygynyň orunbasary B.Annameredow gözegçilik edýän ulgamlarynda alnyp barylýan işler barada hasabat berip, “Türkmenistanyň Aragatnaşyk ministrliginiň meseleleri hakynda” Kararyň taslamasyny döwlet Baştutanymyzyň garamagyna hödürledi.
Wise-premýeriň habar berşi ýaly, ministrligiň maddy-enjamlaýyn binýadyny pugtalandyrmak, kadalaşdyryjy-hukuk namalaryny häzikri döwrüň talaplaryna kybap getirmek, pudaga innowasiýalary ornaşdyrmak, ilata edilýän hyzmatlaryň derejesini we hilini has-da ýokarlandyrmak hem-de aragatnaşyk ulgamynyň öňünde goýlan wezipeleri üstünlikli durmuşa geçirmek maksady bilen Aragatnaşyk ministrligi hakynda Düzgünnamany kämilleşdirmek we onuň düzümine üýtgetmeleri girizmek boýunça işler alnyp barylýar.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň möhüm yklymüsti ulag merkezine öwürmegiň bu ugurda öňdebaryjy ylmy-tehniki gazanylanlary peýdalanmak bilen, ýurdumyzyň aragatnaşyk ulgamyny dünýä ölçeglerine çykarmak boýunça möhüm wezipeleriň çözülmegini göz öňünde tutýandygyny belledi.
Döwlet Baştutanymyz degişli Karara gol çekip, aragatnaşyk ulgamynyň düzümine girýän edara-kärhanalaryň işini degişli derejede ýola goýmak hem-de işleriň meýilnamasyny berjaý etmek boýunça anyk tabşyryklary berdi.
Soňra Ministrler Kabinetiniň Başlygynyň orunbasary D.Amangeldiýew Aşgabady mundan beýläk-de abadanlaşdyrmak, paýtagtymyzda Türkmenistanyň Garaşsyzlyk baýramynyň hormatyna guraljak dabaralara taýýarlyk boýunça alnyp barylýan işler barada hasabat berdi.
Ýurdumyzyň baş şäherini ösdürmegiň meýilnamasyna laýyklykda, şäherde täze ýaşaýyş toplumlary gurulýar, paýtagtymyzyň inženerçilik-tehniki hem-de ýol-ulag düzümlerini döwrebaplaşdyrmak we abadanlaşdyrmak boýunça giň möçberli çäreler durmuşa geçirilýär.
Şäheriň çäklerini abadanlaşdyrmak we gök zolaklary döretmek, dürli görnüşli bag nahallaryny, gülleri ekmek, paýtagtymyzda arassaçylygyň hem-de tertip-düzgüniň ýokary derejesini ýola goýmak boýunça toplumlaýyn işler alnyp barylýar.
Döwlet Baştutanymyz ak mermerli Aşgabadyň ata Watanymyzyň mukaddes Garaşsyzlygynyň 26 ýyllyk baýramyny ýokary derejede garşylamalydygyny belläp, şanly sene mynasybetli baýramçylyk dabaralaryna taýýarlyk çärelerini, şäherde durmuş üpjünçiligi ulgamynyň anyk we bökdençsiz işine jogap berýän jemagat hojalygy we beýleki degişli gulluklaryň ýerine ýetirýän işlerini yzygiderli gözegçilikde saklamagy tabşyrdy.
Hormatly Prezidentimiz Gurbanguly Berdimuhamedow adamlaryň göwnejaý ýaşaýşy üçin amatly şertleriň döredilmegini, şäheri bagy-bossanlyga büremegi baş maksat edinýän paýtagtymyzy ösdürmegiň toplumlaýyn konsepsiýasyny yzygiderli durmuşa geçirmegiň zerurdygyna hem ünsi çekdi. Şunuň bilen baglylykda, milli Liderimiz Aşgabady ösdürmegiň 16-njy nobatdakysynyň taslamalaryny talaba laýyk derejede taýýarlamak barada wise-premýere birnäçe anyk görkezmeleri berdi. Döwlet Baştutanymyz dürli maksatly binalaryň gurluşygynda ekologiýa we bezeg ugurlarynyň göz öňünde tutulmagynyň möhümdigini hem-de şäher gurluşygynda öňdebaryjy işläp taýýarlamalaryň we tehnologiýalaryň işjeň ulanylmalydygyny belledi.
Soňra Ministrler Kabinetiniň Başlygynyň orunbasary O.Gurbannazarow ýurdumyzda 2018-nji ýylda geçirilmegi göz öňünde tutulýan sergileriň, ýarmarkalaryň we maslahatlaryň sanawynyň taslamasy barada hasabat berdi.
Wise-premýer ýurdumyzda öndürilýän harytlaryň eksportunyň möçberini artdyrmak boýunça meýilnamalaryň yzygiderli ýerine ýetirilmegini üpjün etmek maksady bilen, Söwda-senagat edarasynda ýokarda agzalan çäreleri guramak boýunça çäreler ara alnyp maslahatlaşyldy.
Şunuň bilen baglylykda, öňümizdäki ýylda Söwda-senagat edarasy tarapyndan ministrlikler we pudak edaralary, telekeçilik düzümleri bilen bilelikde geçiriljek dürli işewür forumlaryň sanawynyň taslamasy taýýarlanyldy we ol döwlet Baştutanymyzyň garamagyna hödürlenildi.
Hormatly Prezidentimiz Gurbanguly Berdimuhamedow işjeň halkara gatnaşyklarynyň ýurdumyzyň senagat ulgamynyň we işewürliginiň bäsdeşlige ukyplylygyny ýokarlandyrmagyň strategiki ugurlarynyň biridigini belledi. Şunuň bilen baglylykda, milli Liderimiz sergileriň, ýarmarkalaryň hem-de maslahatlaryň geçirilmeginiň bu ulgamda işi has takyk utgaşdyrmaga, daşary söwda dolanyşygyny ýokarlandyrmakda ýurdumyzyň eksport kuwwatyndan netijeli peýdalanmaga mümkinçilik berjekdigini aýtdy we hödürlenen teklibi makullady hem-de wise-premýere bu ugurdaky işleri degişli ministrlikler we pudak edaralary bilen bilelkide berk gözegçilikde saklamagy tabşyrdy.
Türkmenistanyň Mejlisiniň Başlygy A.Nurberdiýewa milli parlamentiň döwletimiziň kanunçylyk-hukuk binýadyny mundan beýläk-de döwrebaplaşdyrmak boýunça alyp barýan işi barada habar berdi.
Iş toparlarynda häzirki döwürde we umumy ykrar edilen halkara hukugynyň kadalaryna laýyklykda döwlet ösüşiniň möhüm ugurlaryny nazara almak bilen, birnäçe täze kanunçylyk taslamalaryny taýýarlamak dowam edýär. Şol bir wagtyň özünde Türkmenistanyň 2018-nji ýyl üçin Döwlet býujetiniň taslamasyny taýýarlamak boýunça işler alnyp barylýar.
Mundan başga-da, Mejlisiň komitetleriniň deputatlary kabul edilýän täze kanunçylyk namalaryny düşündirmek maksady bilen, köpçülikleýin habar beriş serişdelerinde olaryň mazmuny hakynda yzygiderli wagyz işlerini alyp barýarlar. Daşary ýurtlar we halkara guramalary bilen hyzmatdaşlygyň çäklerinde parlamentara gatnaşyklary berkidilýär we ösdürilýär.
Hormatly Prezidentimiz Gurbanguly Berdimuhamedow habary diňläp, täze kanunlary taýýarlamakda Berkarar döwletimiziň bagtyýarlyk döwründe jemgyýetimiziň geljekki ösüşiniň wezipelerinden ugur almagyň, Türkmenistany hemmetaraplaýyn ösdürmek boýunça bellenilen ähli meýilnamalary we maksatnamalary üstünlikli durmuşa geçirmek üçin ygtybarly binýady üpjün etmegiň möhümdigini belledi. Döwlet Baştutanymyz durmuş-ykdysady özgertmeleriň ýokary depginleri çeýe we döwrebap çözgütleriň çalt kabul edilmegini, ýurdumzda hem-de jemgyýetimizde amala aşyrylýan ähli özgertmelere dessine seslenmegi talap edýändigini belläp, mümkinçilikleri pugtalandyrmak we kanunçykaryjylyk işini kämilleşdirmek, parlamentarileriň ýerli ýerine ýetiriji häkimiýet guramalary bilen özara gatnaşyklaryny işjeňleşdirmek boýunça öňde durýan wezipeleriň wajypdygyna ünsi çekdi.
Milli Liderimiz geljek ýyl üçin Döwlet býujetiniň taslamasynyň taýýarlygy bilen baglanyşykly meselelere degip geçip, bu baş maliýe resminamasynyň ýurdumyzyň maýa goýum ykdysadyýetiniň ösüşiniň kämilleşdirilmegine, döwletimiziň durmuş ulgamynyň ähli ugurlarynda düýpli özgertmeleriň üpjün edilmegine gönükdirilmelidigini belledi.
Ministrler Kabinetiniň Başlygynyň orunbasary E.Orazgeldiýew möwsümleiýn oba hojalyk işleriniň barşy barada hasabat berdi. Bellenilişi ýaly, Garaşsyzlygyň 26 ýyllyk baýramynyň öňüsyrasynda ýurdumyzda 1 million 50 müň tonnadan gowrak pagta hasyly ýygnalandygy we 760 müň gektar meýdanda güýzki bugdaý ekişiniň doly tamamlanandygy baradaky hoş habary aýdyp, döwlet Baştutanymyzy gazanylan üstünlik bilen gutlady.
Häzirki döwürde ähli zerur agrotehniki kadalary berk berjaý etmek arkaly ak ekinlere ideg işleri alnyp barylýar we gögeriş gazanylan ýerlerde ösüş suwy tutulýar. Şeýle hem meýdanlarda galan pagta hasylyny ýygnamak işleri dowam edýär.
Hormatly Prezidentimiz edermen pagtaçylary hem-de ýurdumyzyň oba hojalyk pudagynyň ähli işgärlerini “ak altyn” taýýarlamak baradaky şertnamalaýyn borçnamanyň ýerine ýetirilmegi bilen tüýs ýürekden gutlap, olara berk jan saglyk, bagt, maşgala abadançylygyny we täze üstünlikler arzuw etdi.
Döwlet Baştutanymyz obasenagat toplumynda pudagy hil taýdan täze derejelere çykarmaga gönükdirilen özgertmeleriň durmuşa geçirilmegini işjeňleşdirmegi tabşyrdy.
Milli Liderimiz Gurbanguly Berdimuhamedow öňde durýan möhüm wezipeleri kesgitläp – ýer kadastryny taýýarlamak baradaky işi çaltlandyrmak, Türkmenistanda ekerançylygynyň medeniýetini ýokarlandyrmak, oba hojalygyna ylmy işläp taýýarlamalary giňden ornaşdyrmak boýunça wezipeleri kesgitläp, munuň üstünlikli amala aşyrylmagynyň ýurdumyzda dürli görnüşli oba hojalyk önümleriniň öndürilýän möçberleriniň artdyrylmagyny üpjün etjekdigini belläp, bu babatda wise-premýere birnäçe anyk görkezmeleri berdi.
Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini jemläp, oňa gatnaşanlary Türkmenistanyň Garaşsyzlygynyň 26 ýyllyk baýramy bilen ýene-de bir gezek gutlap, hemmelere berk jan saglyk, maşgala abadançylygyny we uly üstünlikleri, Sagdynlygyň we ruhubelentligiň ýylynda berkarar Watanymyzyň tutuş halkyna gülläp ösüş arzuw etdi.
Soňra döwlet Baştutanymyzyň gol çeken Kararyna laýyklykda, Mejlisiň Başlygyna, Ministrler Kabinetiniň Başlygynyň orunbasarlaryna, ýurdumyzyň harby we hukuk goraýjy edaralarynyň ýolbaşçylaryna, şeýle hem welaýatlaryň we Aşgabat şäheriniň häkimlerine Türkmenistanyň Garaşsyzlygynyň 26 ýyllyk baýramy mynasybetli ýadygärlik nyşanyny gowşurmak dabarasy boldy.
Ýurdumyzyň ýolbaşçy düzümleriniň wekillerine bu sylaglar berkarar Watanymyzyň Garaşsyzlygyny, özygtyýarlylygyny we goranmak ukybyny, hukuk tertibini we kanunçylygy pugtalandyrmakda, ykdysadyýetimizi, medeniýetimizi, sungatymyzy saglygy goraýyş, ylym-bilim we sport ulgamlaryny ösdürmekde bitiren uly hyzmatlary nazara alnyp, şeýle hem Türkmenistanyň Garaşsyzlygynyň 26 ýyllyk baýram mynasybetli gowşuryldy.
Ýadygärlik nyşany bilen sylaglananlar döwlet Baştutanymyza tüýs ýürekden hoşallyk bildirip, öňde goýlan we ýurdumyzyň durmuş-ykdysady taýdan sazlaşykly ösüşini hem-de halkymyzyň durmuş derejesiniň ýokarlanmagyna gönükdirilen möhüm wezipeleri üstünlikli durmuşa geçirmek ugrunda ähli tagallalary gaýgyrmajakdyklaryna ynandyrdylar.
Hormatly Prezidentimiz Gurbanguly Berdimuhamedow olary mynasyp bolan sylaglary we şanly sene bilen gutlady hem-de sylaglananlara berk jan saglyk, özygtyýarly Watanymyzyň mundan beýläk-de gülläp ösmeginiň we mähriban halkymyzyň abadan, bagtyýar durmuşynyň üpjün edilmeginiň bähbidine alyp barýan işlerinde üstünlik arzuw etdi.
Türkmenistanyň Döwlet habarlar agentligi

robotstxt: allowed

filter: keep


text:
Türkmenistanyň Döwlet daşary ykdysady iş banky döwürdeş karz edarasy höküminde öz işini öňe gidiş hyzmat formalaryny girizmäge gönükdirýär. Şeýle formalarynyň biri hem Bank kartlaryny ulanylyp geçirilýän işleriniň hyzmat etmegidir.
Türkmenistanyň banklarynyň arasynda birinji bilen Türkmenistanyň Döwlet daşary ykdysady iş banky MILLIKART kartlarynyň hyzmatyny üpjün edýän öz lokal töleg ulgamyny işläp taýýarlady.
Biz MILLIKART Bank kartlaryny ulanyp siziň kärhanalaryňyzyň işgärleriňiziň zähmet haklaryny tölemegiňizde Size hyzmatdaşlyk hödürleýäris.
"Zähmet haky" taslamanyň kärhana üçin üstünlikleri:
- Bölümleýin täzeden hasaplamany tölemek prossesini ýeke töleg bilen umumy mukdaryny tölemekden we işgärleriň kartlarynyň hasabyna pul serişdelerini geçirmek üçin Banka işgärleriň sanawyny bermekden ybaratdyr
- Uly kärhanalar üçin, zerur bolan ýagdaýda hasap açma arzalaryny resmileşdirme we personalyna kart berilmegi kärhananyň ýerleşýän ýerinde amala aşyrmak mümkindir
"Zähmet haklary" proýektiniň işgärler üçin üstünlikleri:
- Zähmet hakyny diňe geçirilen güni almak däl-de islendik rahat bolan gün we gerekli möçberde almak
- Kartyň görnüşine baglylykda hasapda galanda 5-10% hasaplap geçirmek (2000 manatdan az däl galyndy)
- Bankyň bankomatlarynda nagt pul serişdeleriniň komissiýasyz berilmegi
- Bank kassalary ýa-da bank geçirimleri arkaly kartlara öz pul serişdeleri salmak mümkinçiligi
- Pul serişdelerini howpsyz saklama – kart ýitirilen ýagdaýynda ony blokirowka etme mümkinçiligi
- Kart hasaby boýunça geçirilen işler barada jikme-jik maglumat ýazgylary bermek
- Öz hasabyndaky serişdelere gije-gündiz ygtyýar


text:
Şu gün Milli howpsyzlyk geňeşiniň maslahaty geçiriler
Milli howpsyzlyk geňeşiniň maslahaty şu gün Prezident R.T. Erdoganyň ýolbaşçylygynda geçiriler
Prezident köşgünde geçiriljek maslahatyň gün tertibiniň ileri tutulýan meselesi Adatdan daşary ýagdaýyň möhlediniň uzaldylmagy bolar.
Prezident Erdogan 19-njy iýulda möhledi doljak Adatdan daşary ýagdaýyň möhlediniň 4-nji gezek uzaldyljakdygyny mälim edipdi.
Premýer ministr Binali Ýyldyrym hem Milli howpsyzlyk geňeşine Adatdan daşary ýagdaýyň möhlediniň uzaldylmagy barada teklip bildirjekdiklerini habar beripdi.
Geňeşiň gün tertibiniň ileri tutulýan beýleki bir meselesi bolsa terrora garşy göreş bolar.
Ýurdyň Günorta-gündogar sebitlerinde dowam edýän operasiýalar, Yrakdaky we Siriýadaky soňky wakalar ara alynyp maslahatlaşylar.


text:
Häzirki wagtda Bütündünýä Saglygy Goraýyş Guramasynyň esasy üns merkezinde saklanýan Ebola (Ebola gemorragiki gyzdyrmasy ady bilen hem belli) keseline ýoluganlaryň sany 6000-den geçip, şolardan 3000-e golaý adam bu keseliň pidasy boldular. Resmi çeşmeleriň habar bermegine görä, 2015-nji ýylyň ýanwar aýynyň ahyrlarynda Ebola keseline duçar boljak adamlaryň sany 550 000 barabar bolar. Bu keseliň biziň ýurdumyzda ýaýrama mümkinçiligi pes hem bolsa, dünýäniň dürli künjeklerinde okap-işläp ýören ildeşlerimiziň kesel barada bilmegi has möhümdir. Şu nuknaýnazardan ugur alyp, bu kesel barada has kop berilýän soraglaryň jogaplaryny size ýetirýäris.
1. EBOLA WIRUSY TARAPYNDAN DÖREDILEN KESEL NAME?
Bu kesel Ebola wirusy tarapyndan döredilip, agyr ýagdaýda geçýän we köplenç halatlarda (90%ýagdaýda) ölüm bilen gutarýan howply keseldir. Kesel adamlarda we maýmynlaryň belli bir görnüşlerinde (martyşka, gorilla we şimpanze) ýüze çykaryldy.
Ilkinji gezek Ebola keseli 1976-njy ýylda bir wagtda Afrika kontinentiniň iki ýerinde – Kongo Demokratik Respublikasynyň Ebola derýasynyň ýakasyndaky obada, beýlekisi bolsa Sudanyň bir etrapynda ýüze çykaryldy.
Bu keseliň gelip çykyşy barada heniz doly we anyk maglumat bolmasa hem, käbir maglumat çeşmeleri ýarganatlary wirusy göteriji hojaýyn diýip hasaplaýarlar.
2. ADAMLARA HAÝSY USULLAR BILEN ÝOKUŞYP BILER?
Keseliň ilki ýüze çykarylan geografiki zolagy bolan Günbatar Afrikada köp ýagdaýlarda kesel adamdan adama geçip ýokuşypdyr.
Keseliň geçmegi zeperlenen deri we nemli gatlaklar, gan we beýleki biologiki suwuklyklar bilen (täret, peşew, tüýkülik, döl) göni gatnaşyk arkaly amala aşyrylyp biler. Şeýle hem göni däl galtaşyk arkaly, ýagny hojalyk goşlary, näsagyň egin-eşiginden, ýassyk-düşeklerinden, ulanylan iňňelerden geçip biler.
Ebola keselli häsaglara ideg eden 100-den gowrak saglygy goraýyş gullugynyň işgärlerine hem keseliň ýokuşandygy barada maglumat bardyr. Bu ýagdaý işgärleriň hususy goraýyş serişdeleri ulanmandygy zerarly ýüze çykdy. Keseliň alamatlary ýüze çykyp başlandan haýal etmän ýeli hassahana habar berme we hususy goraýyş serişdeleri bolan ellikleriň, hususy halatlaryň, agyzlyklaryň ulanylmagy hökmany bolup durýandyr.
Ebola keseliň ýokuşma ýollary merhum näsaglary jaýlaýyş pursatlarynda hem ýüze çykaryldy. Maglumatlara görä, afrikan taýpalarynyň köpüsinde saklanyp galan merhumy jaýlaman 2-3 gün saklama, ogşaşyp hoşlaşma däpleri hem jeretden wirusyň ýokuşyp ýaýrama ähtimallygyny ýokarlandyrýar. Bu ýagdaýlarda hem hususy goraýyş serişdeleriň ulanylmagy wajyp bolup durýandyr.
Kesel bilen keselläp sagalan adamyň ganynda wirus belli bir wagta çenli saklanyp bilip, sagat adamlar bilen göni gatnaşygy amala aşyrma arkaly ýokuşma ähtimallygy ýokarydyr. Kesel dörediji wirus sagalyş döwründen soň 7 hepdä çenli dölde saklanmaga ukyplydyr. Şol sebäpli hem, bu döwürde sagalan adam bilen jynsy gatnaşykda bolmaklyk örän howpludyr.
Adatça kesellän adamlar haýwanlar bilen göni däl galtaşmada bolýarlar ýa-da olaryň etini iýýärler we özlerine keseli ýokuşdyryp, başgalary ýokuşdyrmagyň çeşmesine öwrülýärler.
Afrika ýurtlarynyň ilatynyň aglaba böleginiň ýarganat we maýmyn etini iýmekleri hem bu keseliň geçmeginiň göni sebäbi bolup durýar.
Ebola keseli howa-damja ýoly bilen ýokuşmaýar.
3. KESEL BILEN KIMLERIŇ KESELLEME MÜMKINÇILIGI ÝOKARY?
Keseliň ýaýran döwründen, bu kesel bilen keselleme mümkinçiligi ýokary bolan adamlar:
► Saglygy goraýyş işgärleri;
► Keselli bilen gatnaşykda bolan maşgala agzalary, dost-ýarlary;
► Ýogalan näsagy jaýlamana gatnaşan we onuň bilen galtaşan adamlar;
► Ýarganat etlerini iýmit hökmünde ulanýan ýurtlaryň ýaşaýjylary.
Keselli bilen gatnaşykda bolan toparlary, ýörite goraýyş serişdeleriniň (halat, ellik, agyzlyk) ulanylmagy bilen gözegçilige almalydyr.
4. KESELIŇ NÄHILI HASIÝETLI ALAMATLARY BAR?
Beden temperaturasynyň duýdansyz ýokarlanmagy, gowşaklyk, myşsalarda agyry, kelle agyry we damak agyry ýaly adaty alamatlar bu kesel üçin hem mahsusdyr. Wagtyň geçmegi bilen ýürek bulanmaklyk, içgeçme, deride örgünler, böwrek, bagyr işjeňliginiň bozulmagy, içki agzalarda we daşky gan akmalaryň (burundan, gözden we baş.) ýüze çykmagy ýaly alamatlar peýda bolýar.
Laboratoriýa barlaglaryndan ganda ak gan öýjükleriniň (leýkositleriň) pesdigi, şeýle hem bagyr fermentleriniň ýokarlanandygyny anyklap bolýar.
Keseliň gizlin döwri onuň ýokuşan gününden 2-21 gün aralygyny tutýar. Keseliň ýokuşandygyny diňe laboratoriýa barlaglaryndan soň aňyk kesgitläp bolýandyr.
5. LUKMANÇYLYK KÖMEGINE HAÇAN ÝÜZ TUTMALY?
Eger siz Ebola keseli ýaýran ýurda baran bolsaňyz ýa-da şol keselli adam bilen gatnaşyk saklap, kesel bardygyna şübhelenýän bolsaňyz onda lukmanyň barlagyndan geçiň.
Haýal etmän lukmana ýüz tutmaklyk keseliň gaýraüzülmeli ýagdaýyny peselder. Şeýle hem keseliň ýaýramazlygyny gözegçilige almaklyk, zyýansyzlandyrma işlerini geçirmeklik hökmanydyr.
6. BEJERGI NÄMELERDEN YBARAT?
Agyr ýagdaýdaky näsaglara haýal etmän lukmançylyk kömegini bermek hökmanydyr. Olar bedeni suwuklyk bilen üpjün etmek maksady bilen wena içine durli suwuklyklaryň, duzly erginleriň goýberilmegine mätäç bolýarlar. Häzirki wagtda keseli doly bejermeklige ugrukdyrylan aýratyn bejergi usullary ýokdur. Lukmançylyk gözegçiliginiň astynda keseliň başky döwürlerinde näsaglaryň sagalma ähtimallygy bolup biler. Keseliň mundan beýläk ýaýramazlygynyň öňüni almak üçin hassalar bilen gatnaşygyň ünsli, gorag serişdeleriniň kömegi bilen alyp barylmagy, saglygy goraýyş işgärleriň ýokanç kesele bolan gözegçiligini ýokary derejede geçirmegi talaba laýykdyr.
7. MEN NÄME EDIP BILERIN?KESELIŇ ÖŇÜNI ALYP BILERINMI?
Şu güne çenli Ebola keselinden sagalmany üpjün edýän derman serişdesi, waksina ýok, ýöne alamatlarynyň bejerilmesinde kanagatlanarly netije berýän dermanlar bardyr.
KESELIŇ ÖNÜNI ALYŞ ÇÄRELERI
Keseliň öňüni alyş çärelerini geçirmek üçin birnäçe düzgünler bellenilendir:
⇒ Keseliň geçiş aýratynlygyna, göreşmek usullaryna we geljekde ýaýraýşy baradaky maglumatdan habardar bolmaklyk;
⇒ Saglygy Goraýyş Ministrliginiň çykarýan buýruklaryndan we görkezmelerinden habarly bolmak, ony berjaý etmeklik;
⇒ Ýakynlarňyzdan kimdir birini bu kesel bilen kesellandir diýip güman edýän bolsaňyz, haýal etmän ýerli saglygy goraýyş edarasyna ýüz tutuň, şahsy goraýyş düzgünleri berjaý ediň;
⇒ Islendik ýagdaýda şahsy gigiýenany berjaý ediň;
⇒ Tanamaýan ýerlerňizden et we et önümlerini satyn almaň. Et önümlerini oňat edip bişiriň.
Şeýle hem, kesel ýokuşma ähtimallygy ýokary bolan haýwanlar (maýmynlar, ýarganatlar) bilen gatnaşygy çäklendiriň. Eger haýsydyr bir haýwanda nähilidir bir kesel bar diýip güman edýän bolsaňyz, oňa golaýlaşmaň!
Ulanylan WEB Salgy.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Eýran OPEC we gurama girmeýän ýurtlaryň nebit çykarylyşyny çäklendirmek boýunça ylalaşygynyň möhletini 2018-nji ýylyň ahyryna çenli uzaltmaklygy goldaýar. Bu barada Oil and Money konferensiýasynda Eýranyň nebit ministriniň orunbasary aýtdy.
«Hawa, goldarys» diýip Praým ministriň orunbasarynyň sözlerini getirýär.
OPEC we oňa girmeýän birnäçe döwletler 2016-njy ýylyň ahyrynda Wenada geçirilen mejlisde nebitiň jemi çykarylyşyny oktýabrdaky derejeden günde 1,8 million...
18-nji oktýabrda 7:47 wagta çenli ýagdaýda Brent kysymly nebitiň dekabrdaky fýuçersleriniň bahasy 36 sent (0,6 göterim) ýokarlanyp, barreli 58,24 dollara deň boldy. WTI kysymly nebitiň noýabrdaky fýuçersleriniň bahasy şol wagta çenli 20 sent (0,4 göterim) gymmatlap, barreli 51,88 dollara deň boldy, diýip rus Nebitgaz habarlary agentligi habar berýär.
17-nji oktýabrda wolatil sessiýadan soň nebitiň bahalary üýtgemedi...
Azerbaýjan gazyny Ýewropa ibermekligi göz öňünde tutýan Transadriatik turbageçirijisi (TAP) Albaniýanyň sebitleýin gaz üstaşyr geçirijä öwrülmegine kömek eder, diýip TAP-yň söwda we daşary aragatnaşyklar bölüminiň direktory Ulrike Ander Emerging Europe portalyna beren interwýusynda belledi, diýip Trend habar berýär.
Direktoryň belleýşi ýaly, TAP alban energetika ulgamyny diwersifikasiýalaşdyrmak we onuň mümkinçiliklerini ösdürmek üçin esas döretmäge ýardam eder. «Albaniýa...


text:
Hormatly Milli Mejlis!
Hormatly başlyk!
Hormatly deputatlar!
Men Azerbaýjan Demokratik Respublikasynyň döremeginiň 80 ýyllyk ýubileýi mynasybetli Sizi tüýs ýürekden gutlaýaryn we Azerbaýjanyň garaşsyzlygyny berkitmegiň hormatyna bitirjek işleriňizde üstünlik arzuw edýärin.
Men Siziň hemmäňizi tüýs ýürekden gutlap, Milli Mejlisiň Azerbaýjan döwletiniň güýçli toparyny düzýän ähli deputatlaryny hormatlamak bilensalam berýärin.
Biz uly buýsanç bilen Azerbaýjan Demokratik Respublikasynyň80 ýyllyk ýubileýini belleýäris. Şol mynasybetli Azerbaýjan Respublikasynda soňky aýlaryň dowamynda geçirilen dabaraly çäreler we ylmy maslahatlar häzirki Azerbaýjana Azerbaýjan Demokratik Respublikasynyň bitiren işlerini has giňden görkezdi, şol bir wagtyň özünde azerbaýjan halkynyň 80 ýylyň içinde geçen ýoluna we üstünliklerine uly baha berdi.
Azerbaýjan Demokratik Respublikasynyň ömri uzak bolmady. Emma ol XX-nji asyrda azerbaýjan halkynyň durmuşynda taryhy döwür bolup, biziň halkymyzyň gelejeginiň, garaşsyzlygynyň, erkinliginiň we özbaşdaklygynyň düýbüni tutdy. Hut şonuň üçin Azerbaýjanyň ähli raýatlary, biziň hemmämiz Azerbaýjan Demokratik Respublikasynyň döredilmegini, işini we ony döreden, şol döwürde gahrymanlykda nusga bolan adamlary çuňňur minnetdarlyk duýgusy bilen ýatlaýarys. Şol bir wagtyň özünde ondan soňky döwre hem uly baha berýäris.
1992-nji ýylyň ahyrynda azerbaýjan halky 1918-nji ýylda gazanylyp, soňra ýitirilen garaşsyzlygy dikeldýär. Indi alty ýyldan bäri biz garaşsyzlygyň şertlerinde ýaşaýarys.Azerbaýjan bütin dünýä öz garaşsyzlygyny görkezdi, ony halkara guramalarda tassyklap, baky we durnukly bolmagy üçin esas döretdi.
1918-1920-nji ýyllarda boluşy ýaly, soňky alty ýyl hem örän çylşyrymly we agyr döwür boldy. Şoňa garamazdan biz ol kynçylyklary ýeňip geçdik webiziň döwletimiz agyr şertlerde bolsa-da ýaşamagyny dowam etdirýär we gelejekde hem üstünlikli ýaşar diýip, buýsanç bilen aýtsak bolar.
Garaşsyz Azerbaýjanyň ýuridik normatiw esaslaryny döretmek üçin şu ýyllarda azerbaýjan Parlamenti, Milli Mejlis uly işleri amala aşyrdy. 1995-nji ýylyň noýabyrynda ählihalk ses bermesi arkaly garaşsyz Azerbaýjanyň, Azerbaýjan Respublikasynyň birinji demokratik Konstitusiýasynyň kabul edilmegi XX-nji asyryň taryhy wakalarynyň biri bolup durýar. 1995-nji ýylyň 12-nji noýabyrynda demokratik saýlawlaryň, açyk, erkin we adalatly saýlawlaryň we Azerbaýjanyň köp partiýalylyk gurluşynyň esasynda garaşsyz Azerbaýjanyň birinji parlamenti saýlanýar.
Şondan bäri Parlament netijeli işläp, döwlet gurluşygyna, Azerbaýjandaky syýasy we ykdysady özgertmelere şeýle hem, garaşsyz Azerbaýjanyň berkemekligine we ösüşine işjeň gatnaşýar. Men Milli Mejlisiň, parlamentiň işine, aýratyn-da soňky döwürdäki işine uly baha berýärin. Döwlet we hökümet edaralary Konstitusiýa tarapyndan berkidilen wezipelerine we ygtyýarlylyklaryna ýylsaýyn has öwrenişip, olary özleşdirýärler. Bu ýagdaý bolsa, her bir döwlet edarasynyň öz ygtyýarlylygynyň çäklerinde netijeli işlemegine oňat mümkinçilikler döredýär.
Bu nukdaý nazardan seredeniňde Milli Mejlisiň, azerbaýjan Parlamentiniň soňky döwürde alyp barýan işleri makullama mynasypdyr. Men muňa uly baha berýärin.
Biziň durmuşymyzyň esasyny kanun düzýär. Biziň esasy kanunymyz Konstitusiýadyr. Konstitusiýanyň esasynda kabul edilýän kanunlar şu wagt we gelejekdeAzerbaýjan Respublikasynyň, Azerbaýjan döwletiniň esasy resminamalary bolup durýar. Ol kanunlar bolsa, Milli Mejlis tarapyndan ara alyp maslahatlaşylyp, kabul edilýär.
Häkimiýet bölünişiň esasynda gurulan her bir demokratik döwletde kanun çykaryjylyk işi örän uly ähmiýete eýedir. Kanun çykaryjylyk işiň netijesinde kanun döredilip, şol kanunlaryň esasynda adamlar öz durmuşyny gurýarlar we jemgyýet döreýär. Döwletiň ähli pudaklarynyň netijeli işlemegine mümkinçilik döreýär. Şonuň üçin döwletde iň möhüm zat kanun çykaryjylyk işidir diýip, men ýene-de bir gezek aýdýaryn. Şu nukdaý nazardan Siziň işiňiz uly ähmiýete eýedir we Siziň gazanan netijeleriňiz makullama mynasypdyr.
Azerbaýjan döwleti, Azerbaýjan Respublikasy 1918-nji ýylda döredilen Demokratik respublikasynyň dowamatydyr diýip, bu gün doly kesgitlilik bilen aýtsak bolar.Biz özümize hormat bilip, wepalylyk bilen bu dowamat ýörelgesiniň tarapyny tutýarys. Gürrüňsiz, 1918-1920-nji we 1990-njy ýyllaryň arasynda uly tapawut ýa-da bolmasa bu döwürleriň arasynda uzak aralyk bardyr. Emma bu aralyk boş bolman, şol 70 ýylyň içinde azerbaýjan halky ýaşap, döredip, halk we millet hökmünde ösüp, şu wagt Azerbaýjanda bar bolan ykdysady, syýasy, intellektual we medeni kuwwatyemele getirýär. 70 ýyllyk döwür şulardan ybaratdyr. Azerbaýjan Demokratik Respublikasynyň 80 ýyllygyny bellemek bilen, biz azerbaýjanhalkynyň geçen 80 ýyllyk ýoluna we onuňähli üstünliklerine baha berip, biziň üstünliklerimiz mynasybetli baýram edýäris.
Elbetde, gazanylan üstünlikler hiç bir ýurtda wehiç haçan pidasyz we ýitgisiz bolmaýar. Biziň ýurdumyzda, Azerbaýjanda hem şolar ýaly. Bu ýerdegeň galara zat ýok.Biziň taryhçylarymyz bu babatda seljerişişlerini geçirmeli we hemme zady öz ýerinde goýup, ählisine baha bermeli. Häzir biz garaşsyz Azerbaýjan döwletini gurýarys. Garaşsyz Azerbaýjan döwletini gurmak bilen, biz elmydama öz taryhy geçmişimize baha berip, üstünliklere begenýäris şeýle hem, pidalara we ýitgilere gynanýarys.
Azerbaýjan Respublikasynyň Milli Mejlisi häzirem Demokratik respublikasy tarapyndan döredilen Parlamentiň işini dowam etdiriji bolup durýar. Dowamat hemişe uly jogapkärçiligi aňladýardy. Dowamat diýmek - ol seniň haýsydyr bir wakany gaýtalamagyňy ýa-da şol bir ýagdaýda ýaşamagyňy aňlatmaýar. Her bir dowam ediji mirasdarlyk esasyna hormat goýup, dowam edijisi bolan döwri, wakany, şol gurluşy has beýik derejä galdyrmalydyr. Biz Azerbaýjanda şony amala aşyrýarys we bu ugurda bitiren işlerimiz az däldir.
Azerbaýjanyň häzirki Milli Mejlisi dowam ediji adyny abraý bilen göterip, geçen ýyllaryň dowamynda, aýratyn-da soňky döwürde garaşsyz Azerbaýjan döwletini ösdürmek ugrunda köp işleri amala aşyrdy diýip, hasap edýärin. Men şu zatlar üçin Size öz çuňňur hormatymy bildirýärin. Gelejekde hem beýik üstünlikler gazanyp, bu hormatly ada mynasyp bolarsyňyz diýip, umyt edýänligimi bildiresim gelýär.
Azerbaýjanyň häzirki hakyky ýagdaýy ýurdumyzda has ysnyşykly bütewiligi we raýdaşlygy talap edýär.Azerbaýjanyň häzirki demokratik gurluşydöwründe häkimiýetiň ähli pudaklarynyň arasynda Konstitusiýanyň ýörelgeleriniň esasynda sagdyn gatnaşyklaryň ýola goýulanlygyna men örän şat. Bu ýagdaý bolsa, biziň hemmämiziň - parlamentiň, ýerine ýetirýän ýokary organyň, ähli ýerine ýetirýän edaralaryň we sud organlarynyň netijeli işlemegi üçin oňaýly şertleri döredýär. Men parlament bilen Prezidentiňarasyndaky iş bilen baglanyşykly, sagdyn we prinsipial gatnaşyklary aýratyn belläsim gelýär.
Şu gün çykyş eden deputatlar 1918-1920-nji ýyllarda Demokratik respublikasynyň durmuşynda bolan agzalalygy, häkimiýet ugrundaky göreşiwe şahsy bähbitleriň ileri tutlmagynyň netijesinde milli bähbitleriň urga sezewar bolan halatlaryň mysallaryny hem ýatlap geçdiler. Bu zatlar hem bolupdy. Biz geçmişden sapak edinmelidiris. Biz üçin bu gün peýdaly boljak gowy taraplary ullanyp, ýaramaz taraplarynyň ýaňadan ýüze çykmaklygyna ýol bermeli däldiris.
Gynansak-da, Azerbaýjanyň garaşsyz döwlet hökmünde ýaşan 6 ýylyň dowamynda hem 1918 - 1920-nji ýyllarda bolup geçen wakalara meňzeş wakalar boldy. Emma şonuň netijesinde nahili kynçylyklar dörän bolsa-da, olar Azerbaýjanyň döwlet garaşsyzlygynyň ýoly bilen üstünlikli ýöremegine päsgel berip bilmedi, gelejekde hem päsgel berip bilmez. Her niçik-de bolsa, şoňa garamazdan bu günki gün we gelejekde Azerbaýjanyň Milli Mejlisinde, ähli döwlet edaralarynda şeýle hem biziň jemgyýetimizde, halk içinde sagdyn ýörelgeleriň, adamyň erkinligini üpjün edýän ýörelgeleriň şeýle hem, pikirler babatda plýuralizmiň we syýasy plýuralizmiň ýola goýulmagy esasynda raýatlar bütewiligi we raýdaşlygy, halk bütewiligi we raýdaşlygy berkarar edilmelidir.
Biz şonuň ugrunda işleýäris gelejekde hem işläris.Men Azerbaýjanyň Prezidenti hökmünde bu borjumy esasy wezipäm diýip, hasap edýänligimi we bu ugurda uly üstülikleri gazanandygymyzy ynandyrýaryn. Ýöne entek edilmeli uly işler bar, ýok edilmegi zerur bolan ýetmezçilikler hem bar. Biziň bar bolan sagdyn gatnaşyklarymyzy ösdürmek ugrunda bilelikdäki işimiziň netijesinde Azerbaýjanyň jemgyýetinde we döwlet edaralarynda has gowy ýagdýy we sagdyn meýilleridöredip, biz berk bütewiligi we raýdaşlygy gazanarys diýip, umyt edýärin.
Men ýene-de bir gezek Sizi baýramçylyk bilen gutlap, Azerbaýjanyň parlamentinde, Milli Mejlisinde demokratik respublikasynyň 80 ýyllygynyň ýörite ara alyp maslahatlaşylmagy we dabaraly maslahatynyň geçirilmegi belli waka boldy diýip hasap edýärin. Siziň ähliňize berk jan saglygyny we işleriňizde üstünlik arzuw edýärin.
Baýramyňyz gutly bolsun!
"Bakinskiý raboçiý" gazeti, 1998-nji ýylyň 28-nji maýy.


text:
Esasy
Türkmenistanyň «Türkmenistan» döwlet täjirçilik banky - umumy milli möçberdäki döwlet bankydyr. Bank ýurdymyzda ykdysady syýasatyň kemala gelmegini üpjin edýär we bolup geçýän uly ykdysady ýagdaýlara täsir edýär hem-de ykdysady döwlet maksatnamalarynyň ösüşini netijeli durmuşa geçirýär. Bankyň ençeme aýratyn bölüm çylgamlarynyň bolmagy we öňde baryjy tehnologiýalardan peýdalanmagy, onuň ýurduň islendik ýerine elýeterli bolmagyny üpjin etmelidir.
Hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi
15.02.2017
Hormatly Prezidentimiz bilelikdäki mejlisiň gün tertibini yglan edip, ilki bilen döwlet Baştutanynyň ählihalk saýlawlarynyň jemlerini yglan etmek üçin Türkmenistanda Saýlawlary we sala salşyklary geçirmek baradaky Merkezi toparyň başlygy G.Myradowa söz berdi. Ol Türkmenistanyň Prezidentiniň ählihalk saýlawlarynyň jemleri barada habar berdi.
Türkmenistanda Saýlawlary we sala salşyklary geçirmek baradaky Merkezi toparyň ýolbaşçysy hormatly Prezidentimiz Gurbanguly Berdimuhamedowy ýokary döwlet wezipesine saýlanmagy bilen gutlap, türkmen halkynyň ählihalk saýlawlarynda mizemez agzybirlik we jebislik, ata-babalarymyzyň mukaddes wesýetlerine wepalydygyny görkezip, döwlet ösüşiniň geljekki ýolunda möhüm ädim ädendigini nygtady.
Döwlet Baştutanymyz Türkmenistanda Saýlawlary we sala salşyklary geçirmek baradaky Merkezi toparyň başlygyna ýüzlenip, saýlawlaryň barşynda ýüze çykarylan kemçilikler bilen gyzyklandy.
Hormatly Prezidentimiz Gurbanguly Berdimuhamedowyň halkara synçylary hem-de halklara guramalarynyň wekilleri tarapyndan edilen bellikler we teklipler baradaky soragyna jogap berip, Merkezi saýlaw toparynyň ýolbaşçysy düzümine 154 adam girýän halkara synçylar toparynyň Türkmenistanda saýlawlaryň ýokary guramaçylyk derejesinde, demokratik we bäsleşlik esasynda geçirilendigini kanagatlanma bilen belländiklerini aýtdy. Olar tarapyndan saýlawçylaryň saýlawlara işjeň gatnaşandygy nygtalyp geçildi.
Döwlet Baştutanymyz mejlisi dowam etmek bilen, Merkezi saýlaw toparynyň ýolbaşçysyna ýüzlenip, Ministrler Kabinetiniň adyndan saýlawlara taýýarlyk görmäge we onuň geçirilmegine işjeň gatnaşanlaryň ählisine minnetdarlygy beýan etmegi tabşyrdy. Hormatly Prezidentimiz Gurbanguly Berdimuhamedow geçirilen ähli guramaçylyk çärelerini hem-de saýlawlara taýýarlyk görmek we geçirmek işleriniň barşyny içgin seljermek barada görkezme berdi. Eger-de saýlaw möwsüminde tehniki taýdan bökdençlikler emele gelen bolsa, ýakyn wagtda saýlawlary geçirmegiň düzgünlerini kadalaşdyrmak we olary halkara ölçeglerine laýyk getirmek bilen baglanyşykly teklipleri aýtmak zerurdyr diýip, döwlet Baştutanymyz ähli teklipleriň içgin öwreniljekdigini hem-de olar maksadalaýyk tapylan ýagdaýynda milli kanunçylyga degişli üýtgetmeleri we goşmaçalary girizmek baradaky meselä garaljakdygyny aýtdy.
Soňra ýurdumyzyň Döwlet howpsuzlyk geňeşiniň sekretary, goranmak ministri, Türkmenistanyň Prezidentiniň ýanyndaky raýatlaryň meseleleri we günä geçmek boýunça teklipleri taýýarlamak baradaky toparyň başlygy Ý.Berdiýew iş kesilenleriň Türkmenistanyň Döwlet baýdagynyň güni mynasybetli günäsini geçmek hakyndaky Permanyň taslamasyny döwlet Baştutanymyzyň garamagyna hödürledi.
Döwlet Baştutanymyz beýik ata-babalarymyzyň rehimdarlyk we ynsanperwerlik ýörelgelerinden ugur alyp, olary jeza çekmekden boşatmak ýaly sahawatly çäreleriň yzygiderli geçirilýändigini belläp, asylly däbe eýerip, ýurdumyzyň iş kesilen raýatlarynyň 828-siniň Türkmenistanyň Döwlet baýdagynyň güni mynasybetli günäsini geçmek hakyndaky Permana gol çekdi.
Soňra Mejlisiň Başlygy A.Nurberdiýewa ähli deputatlaryň adyndan hormatly Prezidentimiz Gurbanguly Berdimuhamedowy ýokary döwlet wezipesine saýlanmagy bilen gutlady we ählihalk saýlawlarynyň ýurdumyzyň ösüşinde möhüm tapgyry alamatlandyrandygyny hem-de türkmen halkynyň saýlap alan döwlet ösüş ýoluna ygrarlydygyny tassyklandygyny nygtady.
Mejlisiň Başlygy halkymyzyň Arkadag Prezidenti bilen bitewüdigini äşgär eden saýlawlaryň türkmen jemgyýetini mundan beýläk-de demokratiýalaşdyrmagyň, raýatlaryň döwlet işini dolandyrmakdaky ornuy ýokarlandyrmagyň, demokratik hukuklarynyň we erkinliginiň durmuşa geçirilmegini üpjün etmegiň ýolundaky möhüm ädime öwrülendigini belledi.
Ministrler Kabinetiniň Başlygynyň orunbasary, daşary işler ministri R.Meredow hökümet agzalarynyň adyndan döwlet Baştutanymyzy Prezident saýlawlarynda gazanan ynamly ýeňşi bilen tüýs ýürekden gutlady.
Wise-premýer, DIM-niň ýolbaşçysy sözüniň ahyrynda ähli hökümet agzalarynyň ýurdumyzyň gülläp ösmeginiň, halkymyzyň abadançylygynyň bähbidine, bellenilen giň möçberli meýilnamalaryň hem-de maksatnamalaryň üstünlikli amala aşyrylmagyna ähli ukyplaryny, güýç-gaýratlaryny gaýgyrmajakdyklaryna ynandyrdy.
Türkmenistanyň Döwlet howpsuzlyk geňeşiniň sekretary, goranmak ministri Ý.Berdiýew ýurdumyzyň harby we hukuk goraýjy edaralarynyň ýolbaşçylarynyň adyndan hormatly Prezidentimiz Gurbanguly Berdimuhamedowy geçen ýekşenbe güni geçirilen ählihalk saýlawlarynda ynamly ýeňiş gazanyp, ýokary döwlet wezipesine täzeden saýlanmagy bilen gutlady hem-de döwlet Baştutanymyza berk jan saglyk, uzak ömür, ähli ulgamlarda ýaýbaňlandyrylan özgertmeleriň durmuşa geçirilmeginde, mähriban halkymyzyň abadançylygynyň, ýurdumyzyň ykdysady ösüşiniň bähbidine alyp barýan giň möçberli işlerinde uly üstünlikler arzuw etdi.
Mejlise gatnaşyjylara aýdan gutlaglary we hoşniýetli sözleri üçin minnetdarlyk bildirip, döwlet Baştutanymyz gysgaça çykyş etdi.Garaşsyz, Bitarap Watanymyzyň ähli raýatlaryna ýüzlenip, hormatly Prezidentimiz Gurbanguly Berdimuhamedow ýurdumyzyň saýlaw uçastoklaryna gelip, saýlawlara gatnaşan hem-de ses beren ähli adamlara tüýs ýürekden çykýan minnetdarlygyny aýtdy. Munuň özi her birimiziň raýatlyk borjumyz bolup durýar diýip, hormatly Prezidentimiz Gurbanguly Berdimuhamedow belledi.
Milli Liderimiz çykyşynyň dowamynda Türkmenistanyň Prezidentiniň saýlawlarynda özüni goldap, ses beren saýlawçylaryň ählisine aýratyn minnetdarlyk bildirdi. Döwlet Baştutanymyz bu gezekki saýlawlaryň jemleriniň bäş ýyl mundan ozal geçirilen saýlawlaryň netijelerinden has ýokary bolandygyny kanagatlanma bilen belledi. Bu netijeler geçen bäş ýylyň dowamynda uly üstünlikler gazanylandygyna, amala aşyrýan we alyp barýan tutumly işlerimiziň halkymyzyň jana-jan bähbitlerine gönükdirilendigine şaýatlyk edýär.
Ministrler Kabinetiniň we Döwlet howpsuzlyk geňeşiniň bilelikdäki mejlisiniň ahyrynda hormatly Prezidentimiz Gurbanguly Berdimuhamedow mejlise gatnaşyjylara berk jan saglyk, maşgala abadançylygyny, işde uly üstünlikler, ýurdumyzyň halkyna bolsa rowaçlyk arzuw etdi.
TDH
Türkmenistanyň Ministrler Kabinetiniň mejlisi
07.02.2017
Türkmenistanyň Prezidenti Gurbanguly Berdimuhamedow Ministrler Kabinetiniň döwlet durmuşynyň möhüm meselelerine bagyşlanan nobatdaky mejlisini geçirdi.
Döwlet Baştutanymyz mejlisiň gün tertibini yglan edip, taryhy waka — Birleşen Milletler Guramasynyň Baş Assambleýasynyň 12-nji dekabry Halkara Bitaraplyk güni diýip yglan etmek hakyndaky Çözgüdi mynasybetli ýurdumyzyň halkyna ýüzlenme bilen çykyş etdi.
Soňra döwlet Baştutanymyz Gurbanguly Berdimuhamedow Ministrler Kabinetiniň agzalaryna ýüzlenip, bu şanly wakadan gelip çykýan tabşyryklary yglan etdi.
Ministrler Kabinetiniň Başlygynyň orunbasary, daşary işler ministri R.Meredowa Birleşen Milletler Guramasynyň Baş Assambleýasynyň Rezolýusiýasy esasynda halkara maslahaty taýýarlamak we geçirmek tabşyryldy. Bu resminamada bellenilip geçilişi ýaly, milli bitaraplyk syýasaty degişli sebitlerde halkara parahatçylygy we howpsuzlygy berkitmäge ýardam edip biler. Ählumumy derejede hem dünýäniň ýurtlarynyň arasynda parahatçylykly, dostlukly we özara bähbitli gatnaşyklary ösdürmekde möhüm orny eýeläp biler.
Mejlisiň Başlygy A.Nurberdiýewa Birleşen Milletler Guramasynyň Baş Assambleýasynyň täze Rezolýusiýasyndan ugur alyp, ýurdumyzda bellenýän baýramçylyk günleriniň sanawyna we bu günleri baýram edip bellemegiň tertibine degişli üýtgetmeleri girizmek barada teklipler aýdyldy.
Wise-premýer G.Mämmedowa ýurdumyzyň ähli köpçülikleýin habar beriş serişdeleri bitaraplyk meselesini giňden we yzygiderli beýan etmek, dünýäde resmi taýdan bitaraplygy ilkinji bolup ykrar edilen Garaşsyz Türkmen döwletiniň alyp barýan syýasatynyň Ýer ýüzüniň ähli ýurtlary tarapyndan doly goldanýandygyny açyp görkezmek tabşyryldy.
Ministrler Kabinetiniň Başlygynyň orunbasary S.Toýlyýewe bolsa ähli bilim edaralarynda, mekdeplerde, institutlarda Türkmen bitaraplygynyň esaslaryny öwrenmek, bu ugurda jemgyýetçiligiň habardarlygyny ýokarlandyrmak boýunça çäreleri hökmany ýagdaýda geçirmek tabşyryldy.
Döwlet Baştutanymyz Gurbanguly Berdimuhamedow soňra mejlisiň gün tertibine geçip, onda milli ykdysadyýetimiziň pudaklarynda ýanwar aýynda geçirilen işleriň netijelerine, döwlet durmuşynyň käbir möhüm meselelerine hem-de birnäçe resminamalaryň taslamalaryna garaljakdygyny aýtdy.
Hormatly Prezidentimiz ilki bilen Ministrler Kabinetiniň Başlygynyň orunbasary B.Hojamämmedowa söz berdi. Wise-premýer ýurdumyzyň durmuş-ykdysady ösüşiniň makroykdysady görkezijileri hakynda hasabat berdi. Bellenilişi ýaly, hasabat döwri halk hojalygynyň ähli pudaklarynyň okgunly ösüşi bilen häsiýetlendirildi.
Wise-premýer Türkmenistanyň 2016-njy ýylda durmuş-ykdysady ösüşiniň gutarnykly netijeleri barada hasabat berip, jemi içerki önümiň ösüş depgininiň 6,2 göterime deň bolandygyny, şol sanda senagatda 1,1 göterime, gurluşykda 4,3 göterime, ulag-aragatnaşyk pudagynda 10,7 göterime, söwdada 14,1 göterime, oba hojalygynda 9,9 göterime, hyzmatlar ulgamynda 10,4 göterime barabar bolandygyny habar berdi.
Ýurdumyzyň iri we orta kärhanalary boýunça aýlyk iş haky 2015-nji ýyl bilen deňeşdirilende, 9,2 göterim ýokarlandy.
Hormatly Prezidentimiz Gurbanguly Berdimuhamedow şu ýylyň ýanwar aýynda ýurdumyzyň durmuş-ykdysady ösüşiniň jemlerine, umuman, kanagatlanma bildirip, Watanymyzyň ykdysady kuwwatyny okgunly ösdürmek, durmuş ulgamynyň mümkinçiliklerini pugtalandyrmak hem-de halkymyzyň durmuş derejesini ýokarlandyrmak bilen baglanyşykly meseleleriň Berkarar döwletimiziň bagtyýarlyk döwründe döwlet syýasatynyň esasy ileri tutulýan ugurlarynyň hatarynda goýulýandygyny nygtady. Şunuň bilen baglylykda, döwlet Baştutanymyz milli ykdysadyýetimiziň ähli pudaklarynda okgunly ösüş derejesini saklamak maksady bilen toplumlaýyn çäreleriň görülmeginiň zerurdygyna ünsi çekdi.
Hormatly Prezidentimiz ýurdumyzyň yzygiderli, ylmy esasda mundan beýläk-de hemmetaraplaýyn ösdürilmeginiň geljek üçin meýilnamalaryny işläp taýýarlamagyň möhümdigini belläp, wise-premýere bu babatda anyk görkezmeleri berdi.
Ministrler Kabinetiniň Başlygynyň orunbasary Ý.Kakaýew ýangyç-energetika toplumynyň kärhanalarynyň 2017-nji ýylyň birinji aýynda ýerine ýetiren işleriniň netijeleri hem-de Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasyny durmuşa geçirmegiň barşy barada hasabat berdi.
Nebitiň gaz kondensaty bilen çykarylyşynyň meýilnamasy 108,1 göterim, uglewodorod çig malyny gaýtadan işlemegiň meýilnamasy 107,6 göterim ýerine ýetirildi, şunda ösüş depgini 100,7 göterim üpjün edildi. Nebit önümleriniň birnäçesiniň öndürilişi boýunça meýilnamalar artygy bilen ýerine ýetirildi, şol sanda benzinleri öndürmegiň meýilnamasy 107,6 göterim berjaý edilip, ösüş depgini 100,1 göterime barabar boldy. Dizel ýangyjyny öndürmegiň meýilnamasy 109,8 göterim, polipropilen öndürmegiň meýilnamasy bolsa 102,6 göterim ýerine ýetirildi. Geçen ýylyň degişli döwri bilen deňeşdirilende, çalgy ýaglaryny öndürmegiň ösüş depgini 100,7 göterime deň boldy. Guýulary burawlamak boýunça meýilnama 157,3 göterim ýerine ýetirildi.
Döwlet Baştutanymyz ýurdumyzda gurulýan gazhimiýa toplumlarynyň hem-de Türkmenistan — Owganystan — Pakistan — Hindistan gaz geçirijisiniň gurluşygyny hemişe gözegçilikde saklamagy tabşyrdy. Wise-premýere ýangyç-energetika toplumynyň maddy-enjamlaýyn binýadyny mundan beýläk-de pugtalandyrmak we nebitgaz pudagy üçin ýokary hünärli hünärmenleri taýýarlamak babatda görkezmeler berildi.
Soňra Ministrler Kabinetiniň Başlygynyň orunbasary R.Bazarow gözegçilik edýän pudaklarynda 2017-nji ýylyň ýanwar aýynda ýerine ýetirilen işleriň netijeleri barada hasabat berdi.
Tutuşlygyna alnanda, obasenagat toplumy boýunça önümçiligiň umumy möçberiniň ösüş depgini 104 göterime deň boldy. Şunda bu görkeziji Oba we suw hojalyk ministrligi boýunça 105,1 göterime, Daşky gurşawy goramak we ýer serişdeleri baradaky döwlet komiteti boýunça 104,6 göterime, “Türkmenatlary” döwlet birleşigi boýunça 106,6 göterime deň boldy. Azyk senagaty döwlet birleşigi boýunça bolsa ösüş depgini geçen ýylyň derejesinde saklandy.
Hormatly Prezidentimiz Gurbanguly Berdimuhamedow hasabaty diňläp, häzirki döwürde ýurdumyzyň ekerançylyk meýdanlarynda bugdaýyň, gowaçanyň we beýleki ekinleriň bol hasylynyň düýbüni tutmak boýunça alnyp barylýan işleriň möhümdigine ünsi çekip, agrotehniki çäreleriň ylmy esasda alnyp barylmagyny ýola goýmagy tabşyrdy. Döwlet Baştutanymyz oba hojalyk ekinlerine, aýratyn-da ak ekinlere zyýan berijilere garşy göreşmekde işleri talabalaýyk ýola goýmagyň, bu babatda pudaklaýyn ylmy-barlag institutlarynyň işlerini kämilleşdirmegiň, degişli ugurda alymlaryň netijeli işleri alyp barmagynyň, ýerleriň hasyllylygyny ýokarlandyrmagyň, suwaryş ýagdaýyny we suw üpjünçiligini gowulandyrmagyň ýurdumyzyň obasenagat toplumynda ýaýbaňlandyrylan özgertmeleriň möhüm ugry bolup durýandygyny belledi.
Soňra Ministrler Kabinetiniň Başlygynyň orunbasary B.Ereşow milli ykdysadyýetimiziň senagat toplumynda şu ýylyň birinji aýynda ýerine ýetirilen işleriň netijeleri barada hasabat berdi.
Hormatly Prezidentimiz ýurdumyzyň senagat ulgamynda alnyp barylýan işleriň durnukly, täzeçil ösüşe, milli ykdysadyýetimiziň bäsdeşlik ukybynyň ýokarlanmagyna gönükdirilendigini belläp, ýurdumyzda öndürilýän senagat harytlarynyň dünýä bazarlaryndaky ornuny pugtalandyrmak üçin pudaklaýyn ösüş maksatnamalaryny, gaýtadan işleýän kärhanalary döwrebaplaşdyrmagyň, netijeli tehnologiýalary we täzeçil usullary ornaşdyrmagyň hasabyna ýokary hilli, eksporta niýetlenen önümleriň öndürilişini artdyrmagyň meýilnamalaryny ýerine ýetirmäge aýratyn ähmiýet berilmelidigini aýtdy.
Döwlet Baştutanymyz paýtagtymyzda Aziada — 2017-niň geçirilmegine hemmetaraplaýyn taýýarlyk görmegiň zerurdygyna ünsi çekip, bu oýunlaryň diňe bir ýurdumyzda däl, eýsem, daşary ýurtlarda giňden wagyz edilmelidigini we mahabatynyň ýola goýulmalydygyny belledi hem-de ägirt uly sport çäresiniň degişli nyşanlary ýerleşdirilen dürli dokma önümleriniň görnüşlerini artdyrmak babatda wise-premýere birnäçe tabşyryklary berdi.
Ministrler Kabinetiniň Başlygynyň orunbasary D.Amangeldiýew 2017-nji ýylyň ýanwar aýynda gözegçilik edýän düzümleriniň maliýe-ykdysady görkezijileri hem-de türkmen paýtagtyny abadanlaşdyrmak boýunça alnyp barylýan işler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, wise-premýere gözegçilik edýän düzümleriniň işine yzygiderli gözegçiligi ýola goýmagy, ösüş depginini ýokarlandyrmak üçin zerur şertleri döretmegi we ýokary önümçiligi üpjün etmegi tabşyrdy.
Döwlet Baştutanymyz paýtagtymyzyň özboluşly keşbini kemala getirmek boýunça şähergurluşyk maksatnamasynyň yzygiderli ýerine ýetirilmeginiň möhümdigine aýratyn ähmiýet berip, döwrebap, ýokary hilli, köp zolakly köprüleri gurmagyň hasabyna ösen ýol-ulag düzüminiň döredilmegi, ähli meýilleşdirilen işleriň öz wagtynda ýerine ýetirilmegi, Aşgabadyň abadanlaşdyrylyşy we gök zolaklaryň döredilişi bilen baglanyşykly meseleleriň ýurdumyzyň baş şäheriniň ýokary derejesine kybap gelmegi babatda wise-premýere birnäçe anyk görkezmeleri berdi.
Bellenilişi ýaly, häzirki döwürde Ýapyk binalarda we söweş sungaty boýunça V Aziýa oýunlaryna ykjam taýýarlyk görmek boýunça alnyp barylýan işleri nazara almak bilen, paýtagtymyzyň gözellik derejesiniň mundan beýläk-de gowulandyrylmagy üçin zerur çäreler durmuşa geçirilmelidir.
Ministrler Kabinetiniň Başlygynyň orunbasary B.Atdaýew gözegçilik edýän pudaklarynda şu ýylyň ýanwar aýynda alnyp barlan işleriň netijeleri barada hasabat berdi.
Söwda we daşary ykdysady aragatnaşyklar ministrligi boýunça hasabat döwründe söwdanyň dolanyşygy 361,2 million manada, şol sanda bölek satuw haryt dolanyşygy 98,8 million manada, lomaý haryt dolanyşygy 262,4 million manada deň bolup, degişlilikde 2,8 we 0,7 göterim artdy.
Hormatly Prezidentimiz Gurbanguly Berdimuhamedow hasabaty diňläp, wise-premýere daşary ýurtlardan getirilýän harytlaryň ornuny tutýan önümçiligini öndürilişini artdyrmak hem-de ýurdumyzyň eksport kuwwatyndan has-da netijeli peýdalanmak, dünýä bazarynda onuň eýeleýän ornuny pugtalandyrmak, döwlete dahylsyz kärhanalaryň önümçiligini ilerletmek üçin içerki mümkinçilikleri we daşary ykdysady ýagdaýlary seljermegi tabşyrdy.
Döwlet Baştutanymyz ýurdumyzyň telekeçiligiň tejribesini giňden peýdalanmagyň, ykdysady, innowasion ösüşi işjeňleşdirmegiň, ilatymyzyň abadançylygyny has-da ýokarlandyrmagyň wajypdygyny belledi.
Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk ulgamlarynda 2017-nji ýylyň ýanwar aýynda alnyp barlan işleriň netijeleri barada hasabat berdi.
Wise-premýer ulaglar we aragatnaşyk ulgamy tarapyndan hasabat döwründe 311 million manatlyk ýük, ýolagçy we aragatnaşyk hyzmatlarynyň ýerine ýetirilendigini habar berdi.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň ulag ulgamynyň uly önümçilik kuwwatyna eýedigini, munuň bolsa ýük daşamagyň hem-de ýolagçy gatnatmagyň möçberlerini artdyrmaga mümkinçilik berýändigini belledi. Döwrebap ulag we üstaşyr düzüminiň döredilmegi, oňa täze çäkleriň çekilmegi diňe bir ýük dolanyşygynyň möçberleriniň artýandygyny aňlatman, eýsem, ählumumy ösüşiň ölçeglerine laýyk gelýär hem-de gadymy türkmen topragynyň gatnaw ýollarynyň çatrygy bolmak wezipesiniň üstünlikli ýerine ýetirilýändigini alamatlandyrýar.
Şunuň bilen baglylykda, hormatly Prezidentimiz döwrebap ulag-aragatnaşyk ulgamyny ösdürmek meselesine ünsi çekip, bar bolan mümkinçiliklerden doly peýdalanmagy talap etdi we bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary G.Mämmedowa şu ýylyň ýanwar aýynda gözegçilik edýän ulgamlaryndaky işleriň netijeleri barada hasabat berdi.
Köpçülikleýin habar beriş serişdeleri tarapyndan ýurdumyzyň iri möçberli gazananlaryny, oňyn özgertmeleriň amala aşyrylmagyny beýan etmek boýunça işler üstünlikli durmuşa geçirilýär.
Döwlet Baştutanymyz hasabaty diňläp, medeniýet ulgamynyň, köpçülikleýin habar beriş serişdeleriniň işiniň üstünlikli ösdürilmeginiň wajypdygyny belledi, olar ýurdumyzda amala aşyrylýan taryhy ähmiýetli özgertmeleriň many-mazmunyny hem-de ähmiýetini döredijilikli hem-de anyk şöhlelendirmelidir.
Hormatly Prezidentimiz ýurdumyzda hem, daşary döwletlerde hem geçirilýän medeni çäreleriň ählisiniň ýokary derejede guralyp, Berkarar döwletimiziň bagtyýarlyk döwrüniň döredijilik ruhuny beýan etmelidigini nygtap, bu babatda wise-premýere degişli anyk görkezmeleri berdi.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlarynda şu ýylyň başyndan bäri geçirilen işleriň jemleri barada hasabat berip, mekdep okuwçylarynyň gyşky dynç alyş möwsüminde Gökderedäki çagalar sagaldyş merkezleriniň 14-sinde 3422, welaýatlaryň dynç alyş merkezleriniň bäşisinde 1376 çaganyň dynç alandygyny habar berdi.
2016—2017-nji okuw ýylynyň ikinji ýarymynyň başlanmagy mynasybetli ähli bilim edaralarynda dabaralar hem-de “Sagdynlyk we ruhubelentlik ýurdumyzyň ýaş nesilleriniň durmuş ýörelgesidir” diýen şygar bilen ilkinji sapaklar geçildi.
Ýanwar aýynda türkmen mekdep okuwçylary halkara ders bäsleşiklerinde üstünlikli çykyş edip, 2 kümüş we 2 bürünç medala eýe boldular. Hasabat döwründe okuw kitaplarynyň we gollanmalarynyň 9-sy neşir edildi.
Ýaşlary ylmy işlere ugrukdyrmak, ýokary hünärli hünärmenleri taýýarlamak, “Türkmenistanda ýaşlar baradaky döwlet syýasatynyň 2015—2020-nji ýyllar üçin döwlet Maksatnamasyny” ýerine ýetirmek boýunça meýilnama laýyklykda, Türkmenistanyň Ylymlar akademiýasy bilen Magtymguly adyndaky Ýaşlar guramasynyň Merkezi geňeşiniň ýanynda 2017-nji ýylyň 27-nji ýanwarynda Ýaş alymlar merkezi döredildi.
Hormatly Prezidentimiz Gurbanguly Berdimuhamedow wise-premýere öz gözegçilik edýän ulgamynyň ugurdaş edaralarynyň işleriniň guralyşyny işjeňleşdirmek we oňa çemeleşmeleri täzelemek boýunça görkezmeler berdi, şeýle hem döwlet ýaşlar syýasatyny durmuşa geçirmegiň möhüm ugurlaryny kesgitledi.
Döwlet Baştutanymyz ähli durmuş ugurly pudaklaryň toplumlaýyn ösdürilmegini üpjün etmegiň, ýokary hilli bilim bermegiň, jemgyýetçilik başlangyçlaryny goldamagyň zerurdygyny aýtdy. Şeýle-de, hormatly Prezidentimiz alymlarymyzyň tagallalarynyň ykdysadyýetimiziň ähli pudaklaryna täze tehnologiýalaryň we innowasiýalaryň ornaşdyrylmagyna, ylmy-tehniki döredijiligiň, amaly barlaglaryň ösdürilmegine hem-de häzirki zaman ylmynyň düýpli esaslarynyň kemala getirilmegine gönükdirilmelidigini aýratyn nygtady.
Döwlet Baştutanymyz Aziada — 2017-ä taýýarlyk görmegiň ileri tutulýan meselelerine wise-premýeriň ünsüni çekip, birnäçe ugurlar boýunça işleriň has okgunly häsiýetiniň üpjün edilmegini, bu işlere gatnaşýan edaralaryň we guramalaryň işlerini has utgaşykly ýola goýmagy talap etdi.
Soňra Ministrler Kabinetiniň Başlygynyň orunbasary, daşary işler ministri R.Meredow Birleşen Milletler Guramasynyň Baş Assambleýasynyň “Halkara Bitaraplyk güni” atly Kararnamasynyň kabul edilmegi bilen döwlet Baştutanymyzy tüýs ýürekden gutlady.
Şunuň bilen baglylykda, bu senäniň hormatly Prezidentimiz Gurbanguly Berdimuhamedowyň 2015-nji ýylyň 12-nji dekabrynda paýtagtymyzda ýokary derejede geçirilen we Watanymyzyň hemişelik Bitaraplyk derejesiniň 20 ýyllygyna bagyşlanan halkara maslahatynda öňe süren başlangyjy esasynda ykrar edilendigi bellenildi. Mälim bolşy ýaly, Aşgabatda geçirilen halkara çäresine gatnaşyjylar bu teklibi biragyzdan goldap, onuň maslahatyň jemleýji resminamasynda berkidilmelidigini nygtadylar.
Wise-premýer, DIM-niň ýolbaşçysy döwlet Baştutanymyzyň tabşyryklaryny ýerine ýetirmek maksady bilen, geçen aýyň dowamynda ýerine ýetirilen işler barada hasabat berip, ýurdumyzyň giň halkara hyzmatdaşlyk ugruna eýermek bilen, ikitaraplaýyn bolşy ýaly, köptaraplaýyn görnüşde dostluk we netijeli hyzmatdaşlyk gatnaşyklaryny yzygiderli ösdürýändigini belledi.
Şeýle hem 1-nji ýanwardan başlap, Türkmenistanyň Energetika Hartiýasynyň Konferensiýasynyň Başlygy hökmünde öz borçlaryna girişip başlandygy bellenildi.
Daşary işler ministrligi beýleki döwlet edaralary bilen bilelikde Ýapyk binalarda we söweş sungaty boýunça V Aziýa oýunlaryna taýýarlyk boýunça giň möçberli işleri dowam edýär. Şunuň bilen baglylykda, ýurdumyzyň wekilleriniň iri halkara guramalarynyň ýolbaşçylary, hususan-da, halkara Olimpiýa Komitetiniň, Aziýanyň Olimpiýa Geňeşiniň ýolbaşçylary we beýlekiler bilen duşuşyklaryň guralandygy bellenildi.
Döwlet Baştutanymyz hasabaty diňläp, Garaşsyz, Bitarap Watanymyzyň döwletara derejesinde bolşy ýaly, sebitara we halkara guramalarynyň hem-de düzümleriniň çäklerindäki netijeli hyzmatdaşlygy mundan beýläk-de işjeň ösdürjekdigini, ählumumy parahatçylygyň, abadançylygyň we ösüşiň üpjün edilmegine gönükdirilen netijeli gatnaşyklary çuňlaşdyrjakdygyny belledi.
Daşary işler ministrliginiň we ýurdumyzyň diplomatik wekilhanalarynyň öňünde durýan möhüm wezipelere ünsi çekip, hormatly Prezidentimiz Gurbanguly Berdimuhamedow wise-premýere, DIM-niň ýolbaşçysyna ýurdumyzyň döredijilikli başlangyçlaryny we degişli çözgütleri, şeýle hem 12-nji dekabryň Halkara Bitaraplyk güni diýlip yglan edilmegini giňden wagyz etmek babatda birnäçe anyk tabşyryklary berdi.
Türkmenistanyň Mejlisiniň Başlygy A.Nurberdiýewa ýurdumyzyň parlamentiniň şu ýylyň ýanwarynda döwlet syýasatynyň ileri tutulýan ugurlary bilen baglylykda kanunçylygy mundan beýläk-de kämilleşdirmek boýunça alyp baran işleri hem-de şu ýylyň 12-nji fewralynda geçiriljek Türkmenistanyň Prezidentiniň saýlawlaryna taýýarlyk görlüşi barada habar berdi.
Ýurdumyzyň Mejlisiniň hormatly Prezidentimiz Gurbanguly Berdimuhamedowyň durmuşa geçirýän syýasatynyň ileri tutulýan ugurlaryna, ýurdumyzyň Konstitusiýasynyň rejelenen görnüşine we döwletimiziň kanunçylyk-hukuk binýadyny döwrebaplaşdyrmak baradaky toplumlaýyn maksatnama laýyklykda täze Kanunlary taýýarlamak boýunça işleri dowam etdirýändigi bellenildi. Ýanwar aýynda kanunçylyk resminamalarynyň 6-sy, şol sanda bir kanun we Mejlisiň bäş karary kabul edildi. Mejlisiň bäşinji çagyrylyşynyň şu ýylyň 4-nji fewralynda bolan on sekizinji maslahatynda kanunlaryň we beýleki kadalaşdyryjy-hukuk namalarynyň birnäçesi kabul edildi.
Mejlisiň Başlygy Türkmenistanyň Prezidentiniň saýlawlarynyň geçirilmegini guramak meselesi barada durup geçip, onuň ýokary guramaçylyk derejesini üpjün etmek maksady bilen, milli parlamentiň wekilleriniň ýurdumyzyň sebitlerinde iş saparlarynda bolup, paýtagtymyzyň we welaýatlaryň saýlaw uçastoklarynda alnyp barylýan işler bilen tanşandyklaryny aýtdy.
Döwlet Baştutanymyz habary diňläp, milli ykdysadyýetimiziň ähli ulgamlaryny we tutuş türkmen jemgyýetiniň durmuşyny okgunly ösdürmegiň bähbidine milli kanunçylygy mundan beýläk-de kämilleşdirmegiň wajypdygyny belledi hem-de kanunçykaryjylyk ulgamynda halkara tejribesini hemmetaraplaýyn öwrenmegiň möhümdigini nygtady. Hormatly Prezidentimiz Gurbanguly Berdimuhamedow deputatlaryň ýurdumyzda amala aşyrylýan özgertmeleriň ilerledilmegine ýardam etjek tejribäni giňden öwrenmelidiklerini belledi.
Ministrler Kabinetiniň mejlisinde döwlet durmuşynyň käbir beýleki meselelerine hem garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşyjylara berk jan saglyk, maşgala abadançylygyny we uly üstünlikleri, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
Türkmenistanyň Döwlet habarlar agentligi
Türkmenistanyň Prezidenti Gurbanguly Berdimuhamedow Aziaýa-2017-niň baş meýdançasynyň abadanlaşdyrylyşynyň barşy bilen tanyşdy
09.02.2017
Hormatly Prezidentimiz Gurbanguly Berdimuhamedow paýtagtymyzdaky Olimpiýa şäherjigine bardy hem-de Ýapyk binalarda we söweş sungaty boýunça V Аziýa oýunlarynyň geçiriljek desgalarynda hem-de täsin toplumyň beýleki desgalarynda alnyp barylýan işler bilen tanyşdy. Olimpiýa şäherjiginde esasy desgalaryň gurluşygy tamamlandy.
Olimpiýa şäherjiginiň girelgesiniň öňünde hormatly Prezidentimiz Gurbanguly Berdimuhamedowy Mejlisiň Başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň, V Аziýa oýunlaryna taýýarlyk görmek baradaky Ýerine ýetiriji komitetiniň, “Polimeks” kompaniýasynyň ýolbaşçylary, Aşgabat şäheriniň häkimi garşyladylar.
Döwlet Baştutanymyz ýygnananlar bilen salamlaşyp, Olimpiýa stadionyna bardy we onuň ikinji gatyna galyp, eýwandan 45 müň orunlyk münberli sport desgasyny synlady. Desgany synlamagyň barşynda hormatly Prezidentimiz oýunlaryň resmi nyşany hökmünde bu köpugurly stadionyň çeperçilik bezegine öwrülen bedewiň şekiline aýratyn üns berdi.
Döwlet Baştutanymyzyň nygtaýşy ýaly, Aziadanyň nyşanlary milli özboluşlylygy, ýurdumyzyň medeni-taryhy aýratynlyklaryny, tebigat dünýäsini we halk däp-dessurlaryny beýan etmelidir. Taryhyň dowamynda alajanyň türkmenleriň durmuşy bilen berk baglanyşykly bolandygyny nazara almak bilen, Olimpiýa stadionynyň ýokarsynda, ahalteke bedewiniň boýnunda milli buýsanjymyz bolan alaja şekillendirilse, maksadalaýyk bolar, atyň kellesi şekillendirilen kompozisiýanyň bezegine ýüzärlik hem girizilse, ýerlikli bolar diýip, döwlet Baştutanymyz aýtdy we olimpiýa alawy üçin niýetlenen çanagyň bu otuň baldaklary bilen bezelmegini teklip etdi. Şol baldaklar bolsa öwşün atýan täji emele getirmelidir.
Halkymyzda dürli tumarlar hem giňden ýaýrapdyr, asyrlaryň dowamynda olara aýratyn ähmiýet berlipdir. Bu özboluşly tumarlar bize gadymy döwürlerden gelip ýetipdir hem-de häzirki güne çenli saklanyp galypdyr.
Olaryň arasynda ak we gara reňkli ýüplerden işilip ýasalan alaja aýratyn orun eýeleýär. Ýukajyk alajalar bilege, boýna dakylýar, egin-eşiklere çatylýar, olaryň has galyňlary bolsa öýüň içindäki diwara berkidilýär. Alajalar çagalaryň ellerine hem-de atlaryň boýnuna hem dakylýar. Häzirki wagtda alaja täze awtoulagyň ruluna hem daňylýar. Bu özboluşly tumarda adamy özüni alyp barmagyň belli bir düzgünleri, üstünlige bolan hyjuwy hem-de iň gowy isleg-arzuwlary jemlenendir. Wagtyň geçmegi bilen reňki babatda alajanyň görnüşi üýtgedi, onuň üsti täze reňkler bilen ýetirildi.
Şeýle hem türkmenler öýleriniň girelgesiniň ýokarsynda alaja bilen boglan, derde derman ýüzärlik ösümliginiň bir dessesini asyp goýýarlar. Ol Türkmenistanyň çäginde bitýän güýçli hem-de täsirli dermanlyk ösümligidir. Bu ösümlik barada gadymy “Awestada” hem ýatlanylyp geçilýär ( biziň eýýamymyzdan öňki VII-V asyrlar), onuň melhemlik häsiýetleri barada gadymy grek alymlary ýazyp geçipdirler.
Il arasynda ýüzärlik bu ot mukaddes hasaplanylýar. Ol öýi gözden-dilden, şum habardan goraýar. Bu ösümlik ähli howplaryň hem-de betbagtçylyklaryň, keselleriň öňüne böwet bolýar. Mysal üçin, goýy “arassalaýyş” tüssesini döretmek üçin peýdalanylýar. Häzirki zaman ylmy tarapyndan bu gadymy usulyň örän netijeli häsiýete eýedigi tassyklanyldy. Dürli halklarda dürli at bilen meşhur bolan ýüzärligiň tüssesiniň adamyň saglygy üçin howply bakteriýalaryň öňüni alýandygy hemmelere mälimdir.
Uly we möhüm işe başlamazdan öň, ýüzärlik ýakmak däbine eýerilip, olimpiýa çanagynyň alawy ýakylmazdan öň, ondan ak tüsse goýberilse, çuňňur many-mazmuna eýe bolar. Şu halatda ak tüsse biziň isleg-arzuwlarymyzyň päkligini, dostlugy hem-de özara gatnaşyklara ymtylmalarymyzy, ruhubelentligimizi alamatlandyrar.
Şeýle hem dürli dillerde dürli ýol görkezijileri, maglumat kitapçalaryny hem-de türkmen halkynyň medeni däp-dessurlary, onuň mirasy, Aziada-2017-niň nyşanlarynda beýan edilen çeper döredijiligiň aýratynlyklary, Olimpiýa şäherjiginiň we tutuş türkmen paýtagtynyň binagärlik bezegi barada gyzykly maglumatlar jemlenen kitapçalary taýýarlamak hem-de çap etmek tabşyryldy.
Döwlet Baştutanymyz açylyş we ýapylyş dabaralaryny dünýäniň iň gowy tejribesine daýanyp, ýokary guramaçylyk derejesinde geçirmegiň, şeýle hem dabaralary guramagyň milli aýratynlyklaryny nazara almak bilen, çäreleriň maksatnamasyny işläp taýýarlamagyň möhümdigini belledi.
Türkmenistanyň Döwlet habarlar agentligi


text:
Putin Nazarbaýewe sag bolsun aýtdy
Putin Russiýanyň Çelýabinsk şäherinde Gazagystanyň Prezidenti Nursoltan Nazarbaýew bilen duşuşdy
Russiýanyň Prezidenti Wladimir Putin Astana gepleşikleriniň netijesinde Siriýa meselesiniň çözülip bilinjekdigini nygtady we “Gazagystanyň Prezidenti Nursoltan Nazarbaýewe Astana gepleşiklerine goşan goşandygy sebäpli sag bolsun aýdýaryn” diýdi.
Putin Russiýanyň Çelýabinsk şäherinde Gazagystanyň Prezidenti Nursoltan Nazarbaýew bilen duşuşdy.
Gazak lideri bilen bolan duşuşygynyň netijeli geçendigini aýdan Putin, “Russiýa bilen Gazagystanyň arasyndaky hyzmatdaşlygyň ähli taraplaýyn ösdürilmegi hakynda pikir alyşdyk” diýdi.
Gazagystan bilen Russiýanyň strategik hyzmatdaşdygyny nygtan Putin “Iki taraply bähbide esaslanýan dostlukly gatnaşyklarymyz gün saýyn ösýär. Astana gepleşikleriniň netijesinde Siriýa meselesi göz öňünde tutulşyndan has ir çözülip bilner. Gazagystanyň Prezidenti Nursoltan Nazarbaýewe Astana gepleşiklerine goşan goşandygy sebäpli sag bolsun aýdýaryn” diýdi.
Gazak lideri Nazarbaýew hem ýaşlyk ýyllarynda Çelýabinsk şäherine ýygy-ýygydan gelendigini şäheriň diňe ozalky Sowet Soýuzynyň däl eýsem tutuş dünýäniň metalurgiýa merkezlerinden biridigini belledi.


text:
Şu gün hormatly Prezidentimiz Gurbanguly Berdimuhamedowyň tabşyrygy boýunça Türkmenistanyň Ylymlar akademiýasynyň uly maslahatlar zalynda iş maslahaty geçirildi. Onda döwlet Baştutanymyzyň Ministrler Kabinetiniň 14-nji awgustda geçiren giňişleýin mejlisinde öňde goýan wezipeleriniň çäklerinde ylmy-gumanitar pudagy mundan beýläk-de ösdürmegiň meseleleri ara alnyp maslahatlaşyldy.
Şu gün türkmen paýtagtynda «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara maslahatynyň ikinji-jemleýji güni boldy. Oňa dünýäniň 20-den gowrak ýurdundan görnükli alymlar gatnaşdylar.
Su gun paytagtymyzda Arheologiya tapyndylaryny owrenmekde we muzeylesdirmekde Turkmenistanyn tejribesi atly uc gunluk halkara ylmy maslahat oz isini tamamlady.
Şu gün ıurdumyzyň Saglygy goraıyş we derman senagaty ministrliginiň maslahatlar zalynda Türkmenistanyň Prezidenti, lukmançylyk ylymlarynyň doktory, Türkmenistanyň Ylymlar akademiıasynyň akademigi Gurbanguly Berdimuhamedowyň Türkmenistanyň dermanlyk ösümlikleri atly düıpli ylmy işiniň bäşinji jildiniň tanyşdyrylyş dabarasy boldy.
İUNESKO-nyň halkara bilermenleriniň türkmen ornitologlary bilen Köıtendaga bolan üçünji ekspedisiıasynyň çäklerinde geçirilen meıdan gözlegleri netijesinde guşlaryň ıerli görnüşleri üçin iki sany räze görnüşini ıüze çykardylar
Türkmenistanyň Prezidenti Nowruz-parahatçylygyň we ynsanperwerligiň baıramy atly halkara maslahatyna gatnaşdy
Şu gün Türkmenistanyň Bilim ministrliginde Miçigan uniwersitetiniň (Amerikanyň Birleşen Ştatlary) Düıpli ylymlar merkeziniň direktory...
Biziň ıurdumyzyň çäklerinde çigildemleriň 16 görnüşi: gyzyl gülli Wilson, beıik, guşgy, Mihel, Guga, Boçanes we sary Leman ıaly görnüşleri ösıär.
Derman ösümlikleini ösdürip ıetişdirmekde biotehnologiıa usullary aıratyn gymmatly häsiıete eıedir.
Türkmenistanyň akademiki we pudaklaýyn institutlarynda, ýurdumyzyň ýokary okuw mekdeplerinde aspirantura we doktorantura girmek, şeýle hem alymlyk derejelerini goramak üçin resminamalary kabul etmek ýakyn günlerde tamamlanýar.
Şu gün paýtagtymyzda Türkmenistanda energiýanyň alternatiw çeşmelerini ulanmagyň meselelerine bagyşlanan halkara ylmy maslahat öz işini tamamlady.
Şu gün türkmen paıtagtynda «Türkmenistanda energiıanyň alternatiw çeşmelerini ulanmagyň meseleleri» atly halkara ylmy maslahaty öz işine başlady, ol Türkmenistanyň Prezidenti Gurbanguly Berdimuhamedowyň başlangyjy we howandarlygy esasynda geçirilıär.
Şu gün Magtymguly adyndaky Türkmen döwlet uniwersitetinde Türkmenistanyň Ylymlar akademiýasynyň göçme Umumy ýygnagy geçirildi, ol milletiň Lideri tarapyndan türkmen alymlarynyň öňünde goýlan wezipeleri iş ýüzünde durmuşa geçirmegiň meselelerine bagyşlandy
Soňky ýyllarda dünýäniň köp ýurtlarynda alymlar okgunly ösüşe eýe bolan adaty däl çeşmelerden alynýan alternatiw energiýasynyň önümçiligini we ulanylmagyny «geljegiň energetikasy» diýip atlandyrýarlar.


text:
HORMATLY SAÝTYMYZYŇ OKYJYLARY!
Gözel Nowruzyň gelmegi tebigaty janlandyryp, oňa köpdürli reňkleriň öwüşginini, syrlylygy, owadanlygy we täze, täsin üýtgeşmeleri peşgeş berýär. Onuň gelmegi bilen adamlarda hem täze özgermelere, täzeliklere, ösüşlere bolan isleg döreýär.
Baýramyňyz bilen gutlap, Biz Size berk saglyk, göwünleriňiziň galkynmagyny, maşgala abadançylygyny, hemme maksatlaryňyzyň rowaçlanmagyny arzuw edýäris. Durmuşyňyz ýylyň bahary ýaly ajaýyp bolsun!
Gutlaglar bilen, saýtyň işgärler topary.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
ABŞ-nyň Eýrandaky hökümete garşy protestçilere goldaw bermäge çagyrmagy BMG-dä garşjaşyk reaksiýa döretdi, ABŞ-nyň käbir ýaranlary bu meselede halkara çäre görülmeginiň esasaly boljagyny sorag astyna alsa, Tähran Waşingtony halkara ýadro ylalaşygyny bozmaga çalyşmakda aýyplady.
Eýranyň döwlet eýeçiligindäki telewideniýesi diplomatik çekeleşmeleriň fonunda 6-njy ýanwarda Eýranyň birnäçe şäherinde geçirilen hökümete tarapdar ýygnanyşyklary görkezdi, sosial ulgamlarda bolsa, paýtagtda we beýleki ýerlerde hökümete garşy guralan demonstrasiýalaryň fotosuratlary we wideolary goýuldy.
Bu ýygnanyşyklar ABŞ-nyň BMG-däki ilçisi Nikki Heýliniň 5-nji ýanwarda eýran demonstrantlaryny hökümeti tankytlap, gün-güzeranlaryny gowulandyrmak üçin “janlaryny töwekgellige salýan” “batyrgaý” adamlar atlandyrmagynyň we BMG-niň Howpsuzlyk geňeşinde adatdan daşary sessiýa açmagynyň yz ýanyna gabat geldi.
Emma Orsýetiň BMG-däki ilçisi Wasiliý Nebenzýa Birleşen Ştatlary “Howpsuzlyk Geňeşiniň platformasyny nädogry ulanmakda” we agza döwletiň içerki meselelerine “toslama” bahana bilen gatyşmakda aýyplady.
Şeýle-de ol Ak tamy Eýrandaky wakalary Tähran bilen baglaşylan ýadro ylalaşygyndan çykmak üçin bahana edip ulanmaga synanmakda aýyplady.
Dünýä döwletleri bilen baglaşylan ylalaşykda Eýran ykdysady sanksiýalaryň ýatyrylmagynyň deregine ýadro programmasyndan el çekmäge razy bolupdy.


text:
...Awtobusda adam köpdi. Olar awtobusyň dymyk salonynyň içinde biri birine söýenşip diýen ýaly durdylar. Ulag durmaly duralgasyna ýakyn geleninde salonyň ortasyndan ýol torbalaryny göterip, öňündäki adamlary itip gelýän orta ýaşan daýzanyň meni hem yzymda duran adamlara tarap itip, aýagymy basyp gidenini duýup galdym. Adamlar daýzanyň gödek hereketine gatyrgandylar, emme daýza olara barmysyň hem diýmedi. Men bolsa, eger daýza ýol berilmegini sorap: "Men geçäýin" diýip haýyş eden bolsa hem adamlaryň onuň haýyşyny bitirjekligi barada pikirlendim. Meniň aýagymyň agyrsynyň aýrylmagy üçin bolsa daýzanyň "Bagyşla!" diýen jümlesiniň ýeterlik boljakdygy barada oýlandym. Adamda näme göwün bar?...
Näme üçin müşderilerini garaşdyran edara gullukçysy: "Garaşdyranym üçin bagyşlaň!" diýmegi özüne kiçilik bilýär? Näme üçin öňümizde gapyny açyp berýän adama "Minnetdar!" diýip ýylgyrmagyň ýerine, biz soky ýuwdan ýaly (men şeýle pursatlara köp duş geldim) bolup geçip gidýäris. Näme üçin awtobusa eli ýükli giren aýalyň ýükini göterşip, öz oturan ornuny beren ýaş ýigit (ol ýaş bolsa hem) "Sag bol!" diýen söze mynasyp bolup bilmeýär?
Biz biri-birimize bolan hormaty ýitirýäris. Şonuň bilen bilelikde bolsa sypaýylygy hem unutdyk. Belki-de biziň köpümizde ol aslynda hem ýokdur? Bizi bu häsiýet bilen terbiýelän däldirler? Maşgalada hemişe sögülip terbiýelenen, hemişe kemsidilen we şahsyýet deňinde görülmedik çagadan ulalanda sypaýy, mylakatly häsiýetli adam ýetişmezmikä diýip pikir edýärin. Biziň köpümiz sypaýylyga gerekmejek häsiýet höküminde garaýarys we ony suwjuklygyň, gowşaklygyň, baş egmegiň ýa-da ýaýaplamagyň alamaty höküminde kabul edýäris. Şonuň üçin edara ýolbaşçylaryna bu häsiýet aslynda hem tanyş däl, olar sypaýy bolmakdan çekinýärler. Biz hemişe eklenjiň, pul gazanmagyň, öz maddy hyýallarymyzy amala aşyrmagyň aladasynda. Biziň ýanymyzdaky adamlar bilen mähirli gatnaşyklary gurnamaga, olara ýakymly duýgulary, ünsi peşgeş bermäge wagtymyz hem, islegimiz hem ýok. Biziň käbirlerimiz bolsa bu häsiýeti diňe işimizi bitirmek üçin ýa-da wagtlaýyn garaşly adamymyza ýakynlaşmak üçin ulanýarys.
Sypaýylyk näme?
Sypaýylyk:
► Ol medeniýetli we inçeden sözleýiş, özüňi dogry alyp barma we öz hereketleriňi sazlaşykly gurnama;
► Ol islendik pursatlarda hem mähirli gepleşme we hereket etme ukyby we islegidir;
► Ol gatnaşyk edýän adamlaryňa (maşgalada, işde) bildirýän adaty hormatyň, gatnaşyklary saklamak üçin bildirýän tagallaň;
► Ol adamyň özüni alyp baryş kadalarynyň dogrulylygynyň, bilimliliginiň we içki dünýäsiniň gözelliliginiň dogry sazlaşmagydyr.
Iň esasy hem-ol adamynyň içki dünýäsiniň medeniýetliligidir. Öz içki dünýäňe bu häsiýeti "ýugurmak" üçin sen hemişe öz üstüňde işlemeli bolarsyň.
Gatnaşyklarda sypaýylyk saňa nähili kömek edip biler?
Sypaýylyk:
♦ Islendik pursatlardan hem dogry baş alyp çykmaga, dogry hereket etmäge mümkinçilik berýär;
♦ Özüňi "elde saklamaga" kömek edýär;
♦ Ol seniň iň kämil adamçylyk häsiýetleriňi bildirmäge mümkinçilik berýär, olary başgalara aýan edýär;
♦ Ol adamlara seniň bilen gatnaşykdan, sözleşmekden kanagatlanma, mähirli duýgulary berýär;
♦ Ol seni gödek bolmadan azat edýär.
Sypaýylygy özüňde nähili terbiýeläp bolýar?
• Jemgyýetde özüňi alyp barmagyň kada-düzgünlerini öwreniň we oňa eýerjek boluň. Rus dilinde oňa "etiket" diýilýär. Ol düzgünlere eýerip adam özünde sypaýylyk, mylakatlylyk häsiýetleri terbiýeleýär.
• Okamak. Her bir köp okan adam sypaýy däldir – ýöne her bir sypaýy adam okaýandyr. Adamyň gözýetimi näçe giň boldugyça, şonçada ol töweregini gurşap alýan adamlara hormat bilen garaýandyr: şonçada ol özünde sypaýylygy terbiýelemä ýakyndyr.
• Adamlar bilen sözleşmegi öwreniň. Adamynyň gepini bölmän, ünsli diňlemäni öwrenmek bilen adam özünde sypaýylyk häsiýetini terbiýeleýär.
• Sözleşiň. Sypaýy we medeniýetli sözleşmegi siz diňe sypaýy adam bilen gepleşme arkaly öwrenip bilersiňiz.
...Şu gün ir çagy işe barýakam, goňşym: "Işe ugradyňmy? Ertiriň haýyrly bolsun!" diýip ýylgyrdy. Men onuň dogrudan hem haýyrly boljagyna ynandym.
Ýazan: Selbi Myradowa
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
HYTAÝDA YLYM-BILIM
Şirin Agamyradowa, TDU-nyň talyby.
Geçen ýigrimi ýylyň içinde ylym-bilim taýdan has kämilleşen döwletleriň biri Hytaý Halk Respublikasydyr. Hytaý Halk Respublikasynda daşary ýurt talyplary üçin niýetlenen ýörite maksatnamalaryň sany ýyl-ýyldan artýar. Birnäçe daşary ýurt talyplarynyň bilim alýan ojagy bolan, dünýä uniwersitetleriniň hataryna girmegi başaran Gonkongyň Hytaý uniwersiteti ýurtda hereket edýän meşhur ýokary okuw jaýlarynyň biridir.
Hytaýda bilim alýan talyplara öz ugrundan daşary döwletiň dili, medeniýeti we lukmançylygy boýunça birnäçe sapaklar okadylýar. Okuw ylym-bilim maksatnamalarynyň çäklerinde hytaý we iňlis dilinde alnyp barylýar. 1990-njy ýyllardan başlap Hytaýyň bilim ulgamy has-da kämilleşdirilýär. Ikinji dil hökmünde kabul edilen iňlis dili çagalar bagyndan başlap, mekdeplerde, kollejlerde we uniwersitetlerde öwredilýär. Şol sebäpdenem hytaý dilini bilmeýän talyplar jemagat bilen gatnaşykda bolanlarynda, hiç hili kynçylyk çekmeýärler.
Hytaýyň 2 müňden gowrak kollejdir uniwersetleriniň dörtden birinde daşary ýurt talyplary öz bilimlerini artdyrýarlar. Uniwersitetleriň birnäçesi öz ýörite ugurlary bilen meşhurdyr. Mysal üçin, Şanhaýdaky Adaty Gündogar Hytaý uniwersiteti ýurtda fizikanyň optikasy boýunça iň esasy ugur hasaplanýar. Adaty Henan uniwersiteti bolsa molekulýar biologiýany öwrenmek boýunça tanymaldyr. Uniwersitetleriň her biriniň belli bir ugur boýunça meşhur bolmagy magistratura, doktorantura maksatnamalarynyň artmagyna, şeýle-de, uniwersitetlerdäki akademikleriň, professorlaryň, doktorlaryň sanynyň köpelmegine goldaw berýär.
Birnäçe daşary ýurt talyplaryny kabul edýän käbir uniwersitetlerde ýörite Halkara bilim bölümi bar. Şol bölüm talyp haklaryny almak üçin resminamalaryny tabşyran dalaşgärlere çäkli ýagdaýda goldaw berýär.
Filed under: Bütin Temalar, Bilim, Habarlar |


text:
Nýu-Ýorkyň Bruklin sebitinde ýaşaýan gazak raýaty “Yslam döwleti” ekstremist toparyny maglumat goldawy bilen üpjün etmek üçin dildüwşük etmekde, 15 ýyl türme tussaglygyna höküm edildi.
20-nji dekabrda Birleşen Ştatlaryň Nýu-Ýorkyň gündogar etrabynyň prokuraturasy 22 ýaşyndaky Ahror Saidahmedowyň türme tussaglygy tamamlanandan soň, onuň Birleşen Ştatlardan çykaryljakdygyny mälim etdi.
Şu ýylyň ýanwar aýynda Saidahmedow “Yslam döwleti” toparyny maglumat goldawy bilen üpjün etmek üçin, dildüwşük edendigini boýun aldy.
Saidahmedow bu aýyplama bilen aýyplanyp, 2015-nji ýylyň fewral aýynda Nýu-Ýorkyň John F.Kennedy atly halkara aeroportunda Stambula uçmaga synanyşan mahaly, tussag edilen alty adamyň biridir.
Prokurorlar şonda Saidahmedowyň “Yslam döwleti” söweşijilerine goşulmak üçin, Siriýa barýandygyny aýtdylar. Olaryň sözlerine görä, ol “Yslam döwletine” goşulmak üçin Siriýa sapar edip bilmese, onda özüniň Birleşen Ştatlardaky kanun goraýjy ofiserlere hüjüm etjekdigini aýdypdyr.
Birleşen Ştatlaryň häkimiýetleri Bruklinde ýaşaýan başga bir özbek raýaty Abdurasul Jurabaýewiň Saidahmedow bilen Siriýa gitmegi planlaşdyrandygyny aýtdy. Jurabaýew özüniň günälidigini boýun alypdy we ol şu ýylyň oktýabr aýynda 15 ýyl türme tussaglygyna höküm edilipdi.
Saidahmedowyň we Jurabaýewiň planlaryna goldaw bermekde aýyplanan dört adamyň biri hem şu ýylyň başynda özüniň günälidigini boýun alypdy.
Sud maglumatlaryna görä, Dilhaýot Kasimowa, Azizjon Rahmatowa we Akmal Zakirowa garşy aýyplamalar henizem derňelýär.
Şu ýylyň awgust aýynda ýene bir özbek raýaty Dilşod Husanow Saidahmedowyň Siriýa saparyny maliýe taýdan üpjün etmegi maslahatlaşmakda we beýlekilere “Yslam döwleti” ýa-da “Al-Nusra frontuna” goşulmaga ýardam bermekde aýyplanypdy.


text:
Türkmenistanyň TOPH proýektine Gazagystan hem gyzyklanma bildirýär we Astana bu barada hem Aşgabady, hem Delini habarly etdi, ýöne Orsýetiň prezidenti Wladimir Putin Owganystanyň üstünden Pakistana we Hindistana gurulmakçy bolýan gaz geçirijisiniň üstünlikli boljagyna şübheli garaýar.
Türkmenistanyň prezidenti Gurbanguly Berdimuhamedow geçen hepde Owganystanyň we Pakistanyň prezidentleri bilen telefonda gürleşip, olary geljek ýylyň fewralynda TOPH geçirijisiniň owgan böleginiň düýbüni tutmak dabarasyna gatnaşmaga çagyrdy. Bu barada türkmen metbugaty hem habar berdi.
Emma “Hronika Türkmenistan” neşiri Berdimuhamedowyň Hindistanyň prezidentine hem telefon edendigini, emma hindi lideriniň bu dabara gatnaşmak meselesini entek tassyklamandygyny habar berdi. Türkmen metbugaty bu telefon söhbetdeşligi barada hiç bir maglumat bermedi.
Şu aralykda türkmen prezidentiniň rus kärdeşi Wladimir Putin bilen hem telefonda gürleşendigi we Moskwany TOPH proýektine gatnaşmaga çagyrandygy belli boldy. Interfaks we TASS habar gulluklarynyň maglumatyna görä, prezident Putin TOPH proýektini durmuşa geçirmegiň näderejede mümkindigine seretmeli diýdi.
Rus lideriniň pikirine görä,Owganystanda “Yslam döwleti” toparynyň söweşijileriniň peýda bolmagy we olaryň eýýäm “Talyban” bilen gapma-garşylyga girmegi bu ýurtdaky howpsuzlyk ýagdaýlaryny has agyrlaşdyrýar.
Bellemeli ýeri, hindi prezidenti bilen bolan telefon söhbetdeşligi barada dymşy ýaly, türkmen metbugaty Putin bilen bolan telefon söhbetdeşliginde TOPH proýektine bildirilen şübhe barada hem dymmagy saýlap aldy. Mundanam başga, Kremliň metbugat gullugy türkmen prezidentiniň Putin bilen söhbetden soň GDA-nyň ýolbaşçylarynyň 26-njy dekabrdaky sammitine gelmeýändigini habar berdi.
Eýsem, Türkmenistanyň birden TOPH geçirijisiniň gurluşygyny tizleşdirmek kararyna gelmegi, ikinji tarapdan oňa Orsýetiň çagyrylmagy we Putiniň Berdimuhamedow bilen söhbetden soň Owganystandaky ýagdaý barada aýdan sözleri nämäni aňladýar.
Azat Ýewropa/Azatlyk radiosynyň Merkezi Aziýa ýurtlary boýunça eksperti Brýus Panniýeriň pikirine görä, Putiniň TOPH-yň geçjek ýolundaky howpsuzlyk barada aýdýanlarynyň jany ýok däl.
“Meniň ilkinji aýtjak zadym, Orsýetiň aňtaw gulluklary demirgazyk Owganystandaky, Türkmenistan bilen serhediň aňry ýüzündäki ýagdaýlar barada has gowy habarly bolup biler. Bu meselede käte çişirmeler hem bolsa, demirgazyk Owganystandaky problemalar barada Putin gürrüň edip başlan bolsa, bu pikir etmeli ýagdaý” diýip, Panniýer aýtdy.
“Biz hem TOPH-yň owgan bölegini gurmagyň mümkin däldiginiuzak wagt bäri aýdyp gelýärdik, indi Orsýet, Kreml we prezident Putin hem häzir TOPH-y gurmagyň mümkin däldigi baradaky pikir bilen razylaşýan ýaly” diýip, ekspert sözüniň üstüni ýetirdi.
Mälim bolşy ýaly, prezident Putiniň noýabr aýynda Eýrana eden saparynda “Gazprom” bilen Eýranyň milli nebit kompaniýasynyň arasynda Eýrandan Pakistan üstaşyr Hindistana gaz geçiriji gurmak baradaky proýektiň tehniki-ykdysady esaslaryny taýýarlamak barada ylalaşyk gazanyldy. Prezident Putiniň TOPH geçirijisiniň geçjek ýolundaky howp baradaky aladasyny şeýle açyk aýdyp başlamagy Moskwanyň Aşgabady gaz bazaryndaky bäsdeş hökmünde görmegi bilen bagly bolup bilmezmi?
Brýus Panniýer bu soraga Aşgabady diňe Moskwanyň däl, eýsem Tähranyň hem bäsdeş hökmünde görýändigini we bu iki ýurduň indi Hindistana gaz ibermekde birleşýändigini aýdyp jogap berdi.
“Elbetde, Eýran köp wagt bäri Pakistana gaz ibermegi planlaşdyryp gelýär we eýranlylar eýýäm öz geçiriji paýlaryny hem gurdular, onsoň Orsýet Eýrana Hindistana gaz ibermäge kömekleşse, bu TOPH-yň köp sebäbe görä başa barmajagynyň alamaty bolup görünýär” diýip, Panniýer aýtdy.
Ekspertiň ynanjyna görä, bu sebäpleriň biri Owganystandaky howpsuzlyk meselesi bolsa, ikinji sebäp Eýranyň esasy gaz gorlarynyň Pars aýlagynda we ofşor ýataklarda ýerleşmegi. Eger Eýranyň gazy çäksiz görnüşde Pakistana we Hindistana olaryň satyn alyp biljek möçberinde ýetirilip bilse, töwekgelçilikli TOPH geçirijisini gurmagyň kommersiýa manysy püçege çykýar diýip, Panniýer aýtdy.
1814 kilometr aralyga uzamaly TOPH geçirijisiniň türkmen böleginiň gurluşygy 2015-nji ýylyň dekabrynda başlandy. Onuň owgany böleginiň gurluşygynyň gelýän ýylyň fewralynda başlanmagy planlaşdyrylýar.


text:
Aşgabat, 2017-nji ýylyň 28-nji iýuly – ABŞ-nyň ilçisi Allan Mastard we Türkmenistanyň Maliýe ministri Goçmyrat Myradow ABŞ-nyň “Daşary ýurtlarda maliýe edaralarynda bar bolan hasaplar boýunça salgyt hasabatlylygy hakyndaky” kanunyň (FATCA) düzgünnamalaryny durmuşa geçirmek baradaky Hökümetara ylalaşyga gol çekdiler. Bu ylalaşyk daşary ýurtlarda maliýe edaralaryndaky hasaplar boýunça salgyt tölemekden boýun gaçyrýanlaryň öňüni almak babatynda barha artýan halkara hyzmatdaşlygy nygtap has berk, durnukly we jogapkärli bütindünýä maliýe ulgamynyň döredilmegi ugrunda edilen bir ädim bolup durýar.
Ilçi Mastard: “Bugünki gol çekme, daşary ýurtlarda maliýe edaralarynda bar bolan hasaplar boýunça salgyt tölemekden boýun gaçyrýanlara garşy bilelikde geçirýän işimizde uly we ähmiýetli bir ädimdigini alamatlandyrýar. Bu bolsa iki ýurda hem ikitaraplaýyn bähbit getirýän bir maksat bolup durýar. Açaçanlygy we giňişleýin hasabatlylygy artdyrmagyň üsti bilen salgyt tölemekden boýun gaçyrmagyň öňüni almak, üstüni açmak we oňa ýol bermezlik üçin bilelikde iş geçirip, biz has güýçli, has durnukly we has hasabat beriji bir bütindünýä global maliýe ulgamynyň döremegine ýardam edip bileris” diýdi.
Salgyt bilen baglylykda maliýe hasaplar boýunça maglumaty awtomatiki şekilde alyşmak – daşary ýurtlarda maliýe edaralarynda bar bolan hasaplar boýunça salgyt tölemekden boýun gaçyrmagyň azalmagy üçin geçirilýän işde dünýä standarty bolup durýar. 2010-njy ýylda Amerikanyň Birleşen Ştatlary ABŞ-nyň salgyt töleýjileriniň daşary ýurtlarda we ýuridiki çäklerde bar bolan maliýe edaralaryndaky hasaplary boýunça maglumat alyşmany we açaçanlylygy höweslendirmek arkaly daşary ýurtlarda maliýe edaralarynda bar bolan hasaplar boýunça salgyt tölemekden boýun gaçyrmaga garşy göreşmek üçin “Daşary ýurtlarda maliýe edaralarynda hasaplar boýunça salgyt hasabatlylygy hakyndaky” kanunyny (FATCA) kabul etdi. Amerikanyň Birleşen Ştatlary 113-den gowrak ýurtlar we ýuridiki çäkler bilen FATCA kanunyň düzgünnamalaryny durmuşa geçirmek baradaky Hökümetara ylalaşyga gol çekdi.
Doly maglumat üçin ABŞ-nyň Türkmenistandaky Ilçihanasynyň Maglumat we medeniýet bölümine 47-35-06 (goşmaça 1) telefon ýa-da irc-ashgabat@state.gov elektron salgysy boýunça ýüz tutmagyňyzy haýyş edýäris.